Хўш, мазкур қонуннинг мазмун-моҳияти ва аҳамияти нимада? Унга қанчалик зарурат бор эди? Ҳужжат нималарни назарда тутади?\nПарламент қуйи палатаси депутатлари ҳамда депутатлик бирлашмалари аъзолари бу борада ўз фикр-мулоҳазаларини билдирдилар.\nЖаҳонгир ШИРИНОВ, Олий Мажлис Қонунчилик палатаси депутати:\n— Ўзбекистонда кўнгиллилик ҳаракати кенг ривожланган. Лекин ҳозирга қадар бу масала умуман ҳуқуқий тартибга солинмаган эди. Бу эса, ушбу қонун лойиҳасини ишлаб чиқишнинг энг асосий сабаби бўлди. Шу туфайли, қонундан кўзланган мақсад ҳам юртимизда кўнгиллилар фаолиятини амалга ошириш билан боғлиқ муносабатларни тартибга солиш, волонтёрлик фаолиятини замон талаблари асосида йўлга қўйишни таъминлаш ҳамда ривожлантиришдан иборат этиб белгиланди.\nҚонун бир қатор муҳим жиҳатларни қамраб олган. Хусусан, мазкур ҳужжат кўнгиллилик фаолиятининг шакл ва усулларини жорий қилиш (кўнгиллилар ташкилотларини тузиш, кўнгиллилик дастурларини шакллантириш орқали)ни, кўнгиллилик фаолиятини амалга оширувчиларнинг ҳуқуқ ва мажбуриятларини белгилашни назарда тутади. Шунингдек, унда Адлия вазирлигининг кўнгиллилар фаолиятини рўйхатга олиш реестрини жорий қилиш ва уни мунтазам янгилаб бориши белгиланмоқда. Бундан ташқари, «кўнгиллилик шартномаси»ни амалиётга жорий қилиш кўзда тутилмоқда.\nҚонун бирйўла уч ўқишда қабул қилингани бежиз эмас. Зеро, қонун лойиҳаси устида қарийб ярим йил иш олиб борилди. Парламент қуйи палатасидаги сиёсий партиялар фракциялари, қўмиталари йиғилишларида ойлаб муҳокамадан ўтказилди. Депутатлар томонидан билдирилган таклиф ва фикр-мулоҳазалар инобатга олиниб, такомиллаштирилгач, ялпи мажлисга олиб чиқилди.\nАбдуллажон ҲАМРОҚУЛОВ, Олий Мажлис Қонунчилик палатаси депутати:\n— Бугунги кунда 80 дан зиёд мамлакатда йирик профессионал волонтёрлик ташкилотлари мавжуд. Давлатлар томонидан катта ёрдам кўрсатилаётгани боис, кўнгиллилар сектори жамиятнинг ижтимоий-иқтисодий ривожланишининг муҳим таркибий бўлагига айланиб бормоқда. Кўнгиллилар ўз фаолияти давомида қатор муҳим ижтимоий хизматларни кўрсатади, улар муайян товарларни ишлаб чиқаради, ўз манбалари ҳисобидан жамиятнинг эҳтиёжманд қатламларини қаноатлантиради, давлат органларининг айрим вазифаларини зиммасига олади.\nЭнди мамлакатимизда бу соҳа алоҳида қонунга эга бўлганини катта воқелик сифатида баҳолаш мумкин. Мазкур қонуннинг қабул қилиниши юртимизда кўнгиллиликни ривожлантиришга, айниқса, ёшларнинг волонтёрлик фаолиятига қизиқишини оширишга рағбат уйғотиб, туртки беради.\nХайрулла РЎЗМЕТОВ, Олий Мажлис Қонунчилик палатаси депутати:\n— Кўнгиллилик — ихтиёрийликка асосланган фаолият. Албатта, бир-бирига ёрдам бериш, кўмаклашиш, оғирини енгил қилишга ҳисса қўшиш, умуман, кимгадир беғараз яхшилик қилиш халқимиз қадриятларидан ҳисобланади.\nШу маънода, мазкур қонун бизга жуда керак эди. Боиси, у юқорида санаб ўтган барча хусусиятларни ўзида қамраб олган бўлиб, кўнгиллилик фаолиятининг мустаҳкам ҳуқуқий асосини яратади, уни рағбатлантириш ҳамда ривожлантиришга ёрдам беради.\nИсломжон ЗОКИРОВ, Тадбиркорлар ва ишбилармонлар ҳаракати — Ўзбекистон Либерал-демократик партия фракцияси аъзоси:\n— Юртимизда кўнгиллилик ўзига хос салоҳиятга эга институт сифатида тараққий этиб бормоқда. Боиси, кўнгиллилик фаолияти халқимизнинг онгига ва менталитетига чуқур сингиб кетган кўп асрлик қадриятларга эга. Социологик тадқиқотларга кўра, қарийб 90 фоиз нодавлат нотижорат ташкилотлар ўз фаолиятини амалга оширишда кўнгиллилардан унумли фойдаланади. Уларнинг энг фаоллари – Ўзбекистон Ёшлар иттифоқи, Қизил ярим ой жамияти, Ўзбекистон Хотин-қизлар қўмитаси ҳисобланади. Ўз навбатида, давлат ҳокимияти органлари ҳам йирик халқаро конференциялар, семинарлар, спорт мусобақалари ва бошқа оммавий ижтимоий-сиёсий тадбирларга кўнгиллиларни таржимон, кузатувчи сифатида фаол жалб қилади.\nШу туфайли, депутатларимиз ташаббуси билан ишлаб чиқилиб, қабул қилинган мазкур қонуннинг аҳамияти ниҳоятда беқиёс бўлиб, у соҳани янада такомиллаштиришда муҳим ҳуқуқий асос вазифасини ўтайди.\nАкмал ЖУМАБОЕВ, Ўзбекистон “Миллий тикланиш” демократик партияси фракцияси аъзоси:\n— Ҳозирда волонтёрлик билан шуғулланаётган юртдошларимиз сони тобора ортиб боряпти. Айниқса, ижтимоий тармоқлар орқали кўнгиллилик фаолиятига бел боғлаганлар сафи кун сайин кенгаймоқда. Улар хайрия тадбирлари, акциялари ҳамда ёрдам кўрсатиш бўйича бир мақсад йўлида бирлашмоқда. Қийналган одамларга кўмаклашиш, ногирон, ёлғиз кексаларга ғамхўрлик қилиш, йўқолган инсонларни излаб топиш, ҳудудларни чиқиндилардан тозалаш, эгасиз ҳайвонларни ҳимоя қилиш, эҳтиёжмандларга дори-дармон сотиб олиш, қиммат тиббий операцияларни бажариш учун маблағ йиғишга ҳамда бошқа беғараз ёрдам тадбирларини амалга оширишга кўмаклашиб келмоқда.\n2017 йилда Ўзбекистон Ёшлар иттифоқи Ўзбекистон ёшларининг бутунжаҳон ассоциациясини тузди. Бу ассоциациянинг асосий фаолияти ҳам кўнгиллилик билан боғлиқдир.\nАна шулардан келиб чиқиб айтиш мумкинки, «Волонтёрлик фаолияти тўғрисида»ги қонун мамлакатимизда миллий қадриятларимизга монанд равишда кенг қулоч ёзаётган кўнгиллилик фаолиятини янада такомиллаштиришга, уни ҳар томонлама қўллаб-қувватлаб, ривожлантиришга кўмаклашади.\nКомила КАРОМОВА, Ўзбекистон Халқ демократик партияси фракцияси аъзоси:\n— Мамлакатимизнинг кўнгиллилар фаолияти ривожланган давлатлардан фарқли жиҳати ушбу фаолиятни амалга оширишни тартибга солувчи қонуннинг йўқлиги эди. Мазкур ижтимоий фаолият тури, фақатгина «Ҳомийлик тўғрисида»ги қонунда қисман ёритилган. Ҳолбуки, ҳозирда Ўзбекистон Республикаси Қонун ҳужжатларининг миллий базасидаги ҳужжатлар сон 46 мингдан ортиқ бўлиб, 12 та меъёрий-ҳуқуқий ҳужжатда «волонтёр» тушунчаси мавжуд.\nЭнди қонунчиликдаги бу каби бўшлиқ тўлдириладиган бўлди. Соҳада алоҳида қонун қабул қилиниши кўнгиллилик фаолиятини ташкил этиш ва амалга ошириш соҳасидаги муносабатларни қонуний тартибга солиш ва волонтёрлик фаолиятини янада фаоллаштиришни рағбатлантиради.\nҚодир ЖЎРАЕВ, Ўзбекистон “Адолат” социал-демократик партияси фракцияси аъзоси:\n— Ўзбекистонда кейинги йилларда фуқаролик жамияти, унинг институтлари фаол ривожланяпти. Аҳолининг ижтимоий фаоллиги ўсиб бормоқда. Одамларнинг жамиятда амалга оширилаётган демократик ислоҳотларга дахлдорлик ҳисси кучайиб, фуқаролик позицияси шаклланмоқда. Шулар қаторида волонтёрлик ҳам фуқаролик жамиятининг муҳим таркибий қисми ва унинг ривожланганлик кўрсаткичи бўлиб хизмат қилмоқда.\nКўнгиллилик фаолиятини ҳуқуқий тартибга солиниши жамиятда ижтимоий адолат тамойилларини янада чуқур қарор топтиришга, бу фаолият билан шуғулланаётган барча фуқарога тенг ҳуқуқий шароит яратишга хизмат қилади.\nАбдураҳим ҚУРБОНОВ, Ўзбекистон Экологик ҳаракати депутатлик гуруҳи аъзоси:\n— «Волонтёрлик фаолияти тўғрисида»ги қонуннинг қабул қилиниши бир қатор масалаларни ҳал қилиш имконини беради. Аввало, бу ҳужжат кўнгиллилик фаолиятининг тартиб-тамойилларини белгилайди, мазкур турдаги фаолият тўғрисида ягона қонуний тушунчалар мажмуини шакллантиради. Энг муҳими, кўнгиллилик фаолиятини янада фаоллаштиришни рағбатлантиради, бу борада волонтёрликни амалга ошириш учун қўшимча кафолатларни яратади. Давлат органлари ва бошқа фуқаролик жамияти институтларининг кўнгиллилар билан ҳамкорлик усуллари ҳамда шаклларини аниқлайди.\nКўришлар сони: 3562


"Соғинч" Моҳимдан яна янги премьера » PopCorn.uz - Шоу Бизнес олами хақиқати\n"Соғинч" Моҳимдан яна янги премьера\nСана: 05.08.2015 1162\nЁқимли овози билан халқимиз меҳрини қозониб келаётган хонанда Моҳим бир зум ҳам ижоддан чалғимай, янги тароналар яратиш билан банд. Бугун "Ўзбегим таронаси" радиоси орқали премьера этилган "Соғинч" номли мусиқий композиция хонанданинг навбатдаги ижод маҳсули бўлиб, тингловчилар томонидан илиқ қарши олинди.\nТаниқли шоир Шарофиддин Болтабоев шеъри, Аҳмад Ҳожиматов мусиқаси билан яратилган тарона учун Рустам Тулашев янгича сайқал берган. Хонанданинг айтишича, мазкур тарона икки кун ичида тайёр ҳолга келтирилган. Энди эса қўшиқ ҳақида мухлисларнинг фикри хонандани қизиқтирмоқда.\nМоҳим навбатда яна иккита, "Ватан бизни асрайди" ҳамда "Сенсиз" номли композицияларни тайёрлаб қўйган ва уларни тез кунда кетма-кет премьера тарзида мухлисларига тақдим этиш истагида. Улардан бири, яъни "Сенсиз" таронаси учун видеоклип суратга олиш ишларига тайёргарлик жараёнлари кетмоқда. Режиссёр Рауф Набиев томонидан тасвирга олинадиган видеомаҳсулот ҳақида кейинроқ батафсил хабар берамиз. Ҳозир эса "Соғинч" композициясини тинглаб, ўз фикрларингизни билдиринг.


Поезд жўнади. Гурунгимиз қизиди. Одамлар... Ҳаёт... Оила... мавзулар турли-туман. Кутилмаган ҳол поезд иккинчи бекатдан жўнагач рўй берди. Умримда бунақа вазиятга дуч келмаганман. Жуда ғалати бўлди. Инсон! Инсон, деймиз. Лекин у турфа кўринишда.\nКупемизга қўпол, айиқ гавдали киши кириб келди. Пишиллайди. Ташқаридан қараб, қандай инсонлигини билмайсиз-да. Жойни сўради. Исмимизни, қаерданлигимизни... Нима бўлар экан, деб турибмиз. Ҳайрон қолдим, купемизда... бирдан хўжайинликни қўлга олди. Овозида дағдағами, манманликми, шунга ўхшаш бир нарса-да:\n— Отим Хўжамурод. Бир пайтлар колхозга раис бўлганман. Ҳозир нафақадаман. У пайтларда ҳамма атрофимда “акажон”, деб юрарди... Гапим гап эди. Мендан ҳамма ҳайиқарди.\nУ тинмай мақтанди.\n— Хўш, сиз Тошкентга бораяпсизми? — у ёнимдаги кишига қаради.\n— Ҳа... пойтахтга.\n— Сиз-чи, опа?\n— Мен ҳам Тошкентга бораяпман, — аёлнинг овози синиқ чиқди.\n— Неча ёшдасиз?\n— 50 дан ошдим...\n— Э-э, опа-опа-я! Момо бўп қопсиз. Мана, мен 70 дан ошдим. 40 ёшда дейсиз. Сиз опа, 80 ёшга кирган момосиз. Касалмисиз, дейман.\n— Озгина мазам йўқ эди. Кўрингани бораяпман... — мунғайди аёл.\n— Касал сизни тамом қипти. 50 ёшда қариб ўтин бўп қопсиз. Менинг ҳам хотиним икки йил касал бўлиб юрди. Дўхтирларга ҳам кўрсатдим. Тузалмади, ўлиб кетди...\nАёл бу сўзлардан бирдан чўкди. Гўё лаҳзада бир бурда бўлиб қолди.\nНима бўлди-ю, Хўжамурод купедан коридорга чиқди. Ёнимдагилар ўз ўринларидаги кўрпаларга ўраниб ётиб олишди. Мен тепага ётдим. Кун ботаётганди. У қайтиб келди. Гапини эшитадиган киши йўқ. ўудранди. Асабийлашди. Мижғовланди: “Бундай купедан кўра таксида кетганим яхши эди...”\nБир тун минг йилдай ўтди. Биргина нодон уч инсоннинг кўнглини вайрон қилди.\nИкки кун ўтди. Яна поезддаман. Сурхондарё томонга қараб кетаяпман. Тошкент вокзалидан оилам билан чиқдим. Купеда йўлдошимиз ака-сингил Бахтиёр ва Баҳрия. Қизиқ ва ширин суҳбатимиз Қаршигача давом этди. Улар билан хайрлашдик. Қандай ажойиб ака-сингил. Одамнинг жонидай.\nДунёда яхши одамлар кўп. Шундан ҳаётимиз гўзал ва ҳузурбахш.\nМазкур рукндаги бошқа мақолалар: « Малоҳатдур ҳусни одамзод\tҲикоят »


Маданий мерос - дунё исломшунослари Самарқандда тўпланади — Minbar\n22 авг 09:35 5 дақиқада ўқийсиз Янгиликлар\nУнинг Тошкентдаги матбуот анжуманида айтишича, Ўзбекистон тарихида илк бор дунёнинг 40 дан ортиқ мамлакатидан шарқшунос ва исломшунос олимлар бир орага келмоқда.\nСамарқандда режаланган Қуръон ва Ислом тадиқотларга бағишланган "Асрлар қаъридан таралган нур" номли халқаро исломшунослар анжумани 22 август куни бошланадиган "Маданий мерос" ҳафталигининг бир қисми.\nҲафталик доирасида Ўзбекистон илк бор мусулмонларнинг муқаддас китоби бўлмиш Қуръони Каримнинг икки энг қадимий нусҳалари - Усмон Қуръони ҳамда Катта Лангар Қуръонини бир вақтда намойишга қўяди.\n"Ўзбекистон буюк йўллар ва цивилизациялар чорраҳаси: империя, дин, маданият" мавзусидаги маданий мерос тадбирлари доирасида Би-би-си Ўзбек хизмати Ўзбекистон Электрон оммавий ахборот воситалари Миллий Ассоциацияси билан ҳамкорликда суратга олган "Катта Лангар Қуръони: сирлар ва ҳақиқатлар" фильми премьераси ҳам режаланган.\nФото муаллифлик ҳуқуқиBBC UZBEK\nУчинчи Маданий Мерос ҳафталиги Ўзбекистон маданияти, тарихи ва анъаналарини мамлакат ичкариси ва ташқарисида тарғиб қилиш ва оммалаштиришни мақсад қилган.\nАвгуст охирида Ўзбекистонга ташриф буюрадиган чет эллик сайёҳлар қадимий Самарқанд, Бухоро, Термиз ва Ҳивада кўплаб оммавий тадбирларни бепул томоша қилиш имконига эга бўладилар.\nБу йилги сайёҳлик мавсуми арафасида Ўзбекистон яна 20 давлат фуқароларига виза тартибини бекор қилди.\nТошкентдаги матбуот анжуманида Би-би-сининг бу ҳақдаги саволига жавоб берган Бош вазири ўринбосари Азиз Абдуҳакимов визасиз тартиб борасида Ўзбекистон собиқ иттифоқ ҳудудида виза Грузиядан кейинги иккинчи энг либерал давлатга айланганини таъкидлади.\nАйни пайтда нима учун ҳануз сайёҳларни регистрация қилиш тартиби сақланиб қолаётгани ҳақидаги саволга жавобан у тартиб аввалгидан анча осонлаштирилгани, жумладан, онлайн қайддан ўтиш имкони тақдим этилганини айтди.\nБош вазир ўринбосарининг сўзларига кўра, айрим ҳолларда сайёҳларнинг аэропортдан кириб келгани фактининг ўзи регистрация учун кифоя қилмоқда.\nУнинг таъкидлашича, бу борада сайёҳларга ортиқча муаммо чиқарилаётгани йўқ ва тартиб бундан буён фақат соддалашиб боради.\nЎзбекистонликлар энг кўп сафар қиладиган ва салмоқли диаспорага эга Америка Қўшма Штатларининг виза тартиби бекор қилинган давлатлар рўйхатида ҳозирча йўқлиги ҳам ижтимоий тармоқларда эътиборни тортган.\nБиринчидан, иқтисодий қудрати ва инвестиция салоҳияти, иккинчидан эса, катта сондаги ўзбек ватандошлари билан АҚШ, кўпчилик ўзбекистонликлар назарида визасиз тартибдан энг кўп фойда келтирадиган давлатлар қаторида бўлиши мумкин.\nБи-би-сининг бу ҳақдаги саволига жавоб берган Азиз Абдуҳакимов Ўзбекистоннинг қудратли ҳамкорлари билан бу борада алоҳида сўзлашувлар олиб борилаётганини айтди.\n"Албатта, ҳар бир давлат визасиз тартиб ўрнатганда ўзининг сиёсий, иқтисодий ва хавфсизлик манфаатларидан келиб чиқади. АҚШ сингари буюк давлат билан визасиз тартиб ўрнатиш бўйича биз ҳозир таклифлар тайёрламоқдамиз. Аммо бу ерда яна бир нарсага эътибор қаратмоқчиман: АҚШ томони бизнинг фуқароларимизга қандай қулайликлар яратади? Нафақат АҚШ, балки Хитой, Европа Иттифоқи каби йирик ҳамкорлар билан музокаралар олиб борганда ҳам, биз албатта, бу жиҳатни эътиборга оламиз. Бу масала, албатта, ечимини топади, деб ўйлайман", - деди Би-би-си билан суҳбатда Ўзбекистон бош вазирининг ўринбосари Азиз Абдуҳакимов.\nТошкентдаги матбуот анжуманида Бирлашган Миллатларнинг фан, таълим ва маданият ташкилоти - ЮНЕСКО Бош директори Адре Озуленинг Ўзбекистонга кутилаётган илк ташрифи ҳам анонс қилинди.\nОзуле хоним 26 август куни Самарқандда ўтадиган "Моддий ва номоддий маданий меросни асраш: долзарб муаммолар ва уларни ҳал қилиш стратегияси" мавзусидаги халқаро анжуманда иштирок этади.\nЎзбекистон хориждаги маданий бойликларини ортга қайтармоқчи\nЎзбекистон, Тошкент: Би-би-си Ўзбекистонда илк бор тақдирланди\nҚадимий Ўзбек қўлёзмалари Британия кутубхонасига қандай келиб қолган?\n'Нусхаси Ўзбекистонга қайтаётган "Девони Бобур"нинг баҳоси йўқ'\nЮНЕСКО ўтмишда Ўзбекистоннинг қадимий обидалари тақдиридан хавотир изҳор қилган.\nЎзбекистон Маданият вазирининг ўринбосари Камола Оқилованинг айтишича, ҳозирда ўзбек томони ЮНЕСКО экспертларининг тавсияларига қулоқ тутмоқда ва тарихий маданий обидаларни муҳофаза қилиш бўйича ҳамкорликда иш олиб борилмоқда.\nАввалроқ Ўзбекистон ҳукумати Самарқанднинг тарихий марказидаги қурилиш лойиҳалари буткул тўхтатилганини эълон қилган эди.


Таҳмондаги долларлар « Ўзбекистон Халқ Ҳаракати\n01 February 2018 - 11:24\nБизни Россияга, Туркияга ишга жўнатиб турган аввало бузуқ иқтисодимиз ва нафсибанд бошқарув тизими (эди).\nҚолаверса, чириб битган урф-одатларимизнинг хам ҳиссаси улкандир. Бир чақага қиммат урф-одатларимизни қанчалик зарарли эканлигини билиш учун кичиккина тадқиқот қилиб, хисоб-китоб қилиб кўрсак:\nЎзбекистонда бир йилда ўртача 200 000 (икки юз минг) тўй маросими бўлади. Шу маросимларда ҳамма Ўзбек хонадонларида кўрпа ва тўшакка одатда 120$-150$ сарф қилинади. Қаранг, икки-уч йилда бир маротаба, уйда мехмон кўпайиб кетганда таҳмондан пасга тушади ва ўша ерда чириб йўқ бўлиб кетади.\nКамига у зормондани янгилаб туришга ҳам дунёни пулини сарфлаймиз, аҳмоққа ўхшаб. (Қолаверса, тўйдан кейин “кераксиз нарсалар” сотувчисини чақириб, кечагина сотган нарсасини, яна ўзига 30-40 фоиз арзонига қайтариб беришимиз ҳақида ёзишга Қўрқдим. Буни ҳисобласак бутун бошли индустрияга айланади.)\nДемак, биз ўртача ҳисоблаганда 135 доллар пулни кўрпаларга сарфлаймиз. Бир йилда қилинадиган 200 000 тўйларимизга кўрпа учун сарфлайдиган пулларимизни кўпайтирсак: 27 000 000$ (йигирма етти миллион) пулни ҳар йили таҳмонда музлатяпмиз. Агар шуни ўрнига мини-заводлар олиб келсак, ҳомаки хисоб бўйича йилига 2160 (икки минг бир юз олтмиш) ўзбек ўғлонига иш жойи яратилади ва мана шу йигитлар ўз уйида, ота-онаси бағрида қолади.\nБунинг ортидан келадиган яхшиликларни санаб саноғига ета олмаймиз. Бағри бутун оилалар, тарбияли болалар, қалби хотиржам волидалар, валюта оқимини чиқиб кетишини олдини олиш, топталмаган ор-номуслар…\nБиргина таҳмонларга таҳлаб, музлатиб қўйган орзу ҳавасларимиздан воз кечиш оқибатида, юқорида келтирилган бир дунё яхшиликлар келади.\nБир пуллик урфларимизга қиммат тўйхона, қўша-қўша машиналар, кортежлар, бир неча юз мехмонлар, мебеллар , бир неча минг доллар сарфланадиган машшоқларни қўшганимиз йўқ. Бу нарсаларни қўшиб ҳисобласак, дахшатли суммалар келиб чиқади.\nУзун орзу ҳаваслар, бир пуллик урф-одатларимиз йўлида фарзандларимиз, ака-укаларимиз, эркакларимизни қурбон қиляпмиз.\nШу ўринда ҳурматлик имомларга ҳам юзланмоқчиман: юқоридан келадиган тезис ўз йўлига, мана, нималарни гапириш, нималарга эътибор қаратиш керак. Муаммо таҳмондаги кўрпаларда эмас, балки, бошимиздаги мийя-да.


18:34 / 11.06.2016\nРуслан Шарипов ҳақида онаси ва ҳамкасблари...\nЎзбекистонда хизмат кўрсатган артист Руслан Шариповнинг интернетда тарқалган суратлари ва муҳокамалар ҳали ҳамон тингани йўқ. Ўғлининг айни кунда муҳокамалар ичида қолиб кетгани, суратларидаги кўринишини унинг онаси қандай изоҳлайди? Биз Руслан Шариповнинг онаси Лола опа билан боғланиб, унинг бу борадаги фикрлари билан қизиқдик. Ўзининг айтишига қараганда Лола опанинг тоби йўқ (Эҳтимол шу гап сўзлар қаттиқ таъсир қилган бўлса керак)...\nАммо шундай бўлса-да саволларимизга жавоб бериб, айни дамда ўғлининг ҳаётида оғир синовли кунлар ўтаётгани, хотини билан ажрашгани, уйини сотиб, ижарага уй олиб тургани, ижара вақти тугагач, онасининг уйига келиб у билан яшаётанини маълум қилди.\nЛола опа биз билан бўлган суҳбатини узоқ давом эттира олмади. Биз ҳам унинг тоби йўқлиги боис, ортиқча саволлар беришни эп кўрмадик.\nАммо хонанданинг онаси бу ҳақда куни кеча “Даракчи.уз” сайтига интервью берганини айтди. Мазкур нашрда чиққан интервьюда Лола опа ўғлининг ҳозирги ҳаёт тарзини шундай ифодалаган:\n— Оилавий сабаблар ҳам бўлди... Лекин барбир инсон тақдири учун ўзи масъул бўлиши керак, шу сабабдан ҳаммасига барибир ўзи айбдор деб ўйлайман. Руслан турмуш ўртоғини жуда қаттиқ севарди, ҳозир ҳам севади... Унинг яхши яшаши учун ҳамма шароитларни яратиб берди. Қўша-қўша машиналар, уй юмушларини бажарадиган хизматчилардан тортиб, болаларига қарайдиган энагагача ёллади. Ҳаётини турмуш шароитини доим яхшилашга ҳаракат қилиб юрарди. Тўқликка шўхлик бўлдими, хотини Русланга бошқасини севиб қолганини ва унга турмушга чиқишини айтди. Назаримда, Русланда ҳаётга бўлган жуда катта қизиқиш ва иштиёқ ўша онда сўнди.\n— Унинг атрофидаги дўстлари у билан бирга бўлишмадими, уни қайтаришга урунишмадими?\n— Эстрада оламида ҳеч ким бир-бирига чиндан дўст эмас назаримда, бу ерда ҳаммаси пулга боғлиқ. Бугун юлдузлик даражасига етган қанчасини ўз вақтида шу даражага етишига сабабчи бўлган, аммо уларнинг баъзилари унинг тушкунлик ҳолатидан фойдаланган вазиятлари ҳам бўлди.\n— Ҳа, бугун у мана шундай инсонга айланган.\n— Ушбу суратлар бутун халқ ва санъат аҳлини ларзага солди. Отаси қандай инсон бўлган?\n— У ҳам ўз соҳасини жуда истеъдодли соҳиби бўлган. Бироқ у ҳам жуда кўнгли бўш одам эди. Руслан ҳам жуда кўнгли бўш инсон, бошига тушган барча нарсага ҳам унинг мана шу ҳарактери сабаб. Кучли эмас, ҳаёт синовларига таслим бўладиган, курашувчанлик қобилияти йўқ инсон.\n— Унинг суратларини кўриб, аксарият санъаткорлар бош кўтарди, улардан бирортаси келдими?\n— Ҳеч ким келмади. У ишлаган бирор ҳамкасби на Иззат Иброҳимов, на Рашид Холиков ва на Тохир Содиқов, бирортаси келмади.\n— Ўртангизда она ва ўғил муносабатлари қандай?\n— Мени яхши кўради, баъзида олдимга келиб оёқларимга бош эгиб йиғлайди. Ҳаётимдаги ҳамма нарсадан азиз инсонимсан.\n“агар истасам эртагаёқ аввалгидан-да зўр бўлиб кетишим мумкин. Ҳеч қандай даволаш керакмас. Истасам мен ўзим ҳамма нарсани уддасидан чиқа оламан” дейишини таъкидлаб, ўғлини даволаш нияти борлигини, уни аввалги ҳолига қайтишига ишонишини таъкидлайди хонанданинг онаси.\nАзим Муллахонов: - Руслан Шариповнинг турли интернет сайтлари ва ижтимоий тармоқлар орқали тарқалган суратларини кўриб, одамларнинг бу даражада меҳрсиз бўлиб кетганидан хафа бўлдим. Руслан Шариповни суратга олаётган одам ичида нималарни ўйлади экан-а? Наҳотки, шундоқ улуғ кунларда бировни муҳокама қилишдан роҳатланишса? Бу соғлом фикрли одамнинг фазилатларига кирадими? Бировга зарари тегяптими шу хонандани? Бировнинг шахсий ҳаётини муҳокама қилишга вақт топишганини қаранг... Сени оилангда, ўзингда муаммо йўқми? Биров суратга олиб тарқатиб юбормаяпти-ку? Жуда қаттиқ хафа бўлдим бу гап-сўзлардан... Руслан Шариповнинг нафақат ўзини, ижодини ҳам ҳурмат қиламан. Ўз вақтида яхши ижод қилди, устоз деганларга йўл кўрсатди. Балки ҳозир бу санъаткорнинг ҳаётида қанақадир “ўтиш даври” бўлаётгандир. Ҳаёт бир текис эмас-ку? Буни муҳокама қилиш сайтларга чиқариб, элга овоза қилиш шарт эмасди...\nАйни дамда хонанданинг тоққа кетганлигини аниқладик ва у билан боғланишга уриндик. Хонанданинг телефон рақами ўчирилган. Айни дамда у билан бирга тоғда дам олаётган яқин дсўтларидан бири Санжар Абдуюсупов билан боғланганимизда эса, у: Ҳозир Русланнинг аҳволи анча яхшилиги, кайфиятини имкон қадар кўтаришга, уни чалғитишга ҳаракат қилаётганлигини айтди.\nБиз бундан хурсанд бўлдик. Ҳарқалай олдида яқин дўстлари бор экан. Зеро аксар ҳолларда қувончли кунда ҳамма, синовли кунда эса саноқли инсонларгина кишининг ёнида қолади. Шундай экан, айни дамда хонанданинг ёлғиз эмаслигидан хурсанд бўлдик. Аммо хонанданинг онаси таъкидлаганидек санъаткор дўстларининг Русландан анча узоқлашгани кишини ўйлантириб қўяди. Қўшиқлари билан бутун бошлик Халққа қувонч, шодлик улашаётган, тўй ва бошқа маросимларда ҳозир-у нозир бўлган, юқорида номлари келтириб ўтилган ва бошқа эстрада вакилари наҳотки биргина кўнгли ғам-ғуссага тўлган ҳамкасбининг кўнглига қўл сололмайди?\nХалқда “Одам тафтини одам олади” деган ибратли гап бор... Бир оғиз ширин сўз, кўнгилни кўтарувчи яхши гаплар айниқса, ижодкорга руҳан мадад бўлармиди?


“@YOL-YOLAKAY” Telegram-каналида 18 август куни Сурхондарё вилоятининг, Бойсун тумани, Мачай қишлоғида яшовчи фуқаролар ва ўрмон хўжалиги ходимлари ўртасида жанжал юзага келганлиги ҳақида мурожаат эълон қилинган.\nУшбу мурожаат бўйича Ўрмон хўжалиги давлат қўмитаси ҳамда Бойсун давлат ўрмон хўжалиги ходимлари томонидан жойига чиқиб ўрганилди.\nҲақиқатдан ҳам Бойсун тумани ИИБ ходимлари, туман экология ва атроф-муҳитни муҳофаза қилиш ходимлари, Бойсун давлат ўрмон хўжалиги Мачай ўрмон бўлими ходимлари иштирокида рейд тадбири ўтказилди. Рейд тадбири давомида доривор коврак ўсимлигига ноқонуний равишда Юқори Мачай маҳалласида яшовчи фуқаролар томонидан ишлов берилаётганлиги аниқланди.\nЎтказилган назорат тадбири давомида фуқаролар томонидан видеосъёмка қилиниб, ижтимоий тармоқларга чиқариб юборилган. Ҳозирда фуқороларга Бойсун тумани прокуратураси томонидан суриштирув ишлари олиб борилмоқда.\nИшлов берилган коврак ўсимлиги ўрмончилар томонидан тўлиқ кўмиб ташланганлигини маълум қиламиз. Бу ҳақида далолатнома расмийлаштирилган.\n← Дориворчиликни ривожлантириш бўйича олиб борилаётган илмий-тадқиқотлар МУНОСАБАТ →


Шавкат Мирзиёев ШҲТ кузатувчилар миссияси раҳбарини қабул қилди\nТошкент, Ўзбекистон (UzDaily.uz) -- Ўзбекистон Республикасининг сайланган Президенти Шавкат Мирзиёев шу куни Шанхай ҳамкорлик ташкилоти кузатувчилар миссияси раҳбари, ШҲТ Бош котиби Рашид Алимовни қабул қилди.\nТомонлар Ўзбекистон Республикаси Президенти сайловига тайёргарлик кўриш ва уни ўтказишни кузатиш бўйича ШҲТ вакилларининг хулосалари тўғрисида фикр алмашдилар.\nРашид Алимов Ўзбекистон Президенти сайлови мамлакатда демократик жараёнларни янада ривожлантириш борасида муҳим қадам бўлганини таъкидлади.\nЎзбекистон раҳбари ШҲТ кузатувчиларига очиқ, эркин ва демократик шароитларда ўтказилган сайлов кампанияси давомида амалга оширган самарали ишлари ва якуний хулосалари учун самимий миннатдорлик билдирди.\nТомонлар ШҲТ доирасидаги ҳамкорликни ривожлантириш юзасидан фикр алмашдилар.


Арслонбобдаги митингда 300дан ортиқ одам иштирок этди.\n5 январь куни Арслонбоб қишлоғи марказида ўтказилган митингда уч юздан ортиқ одам иштирок этган. Митингда сўзга чиққанлар милиция ходимларининг қишлоқда бир неча марта тинтув ўткизганларидан ва қишлоқ аҳолиси “террорчилар сифатида гумонланаётгани”дан норози эканликларини айтишди.\n-Бугун Ҳақни ҳақ дегани учун қанча- қанча эркаклар террорист бўлдими биродарлар? Урушга кетаётганда ҳамма автоматларни йиғиб келиб, ўттиз-қирқта мелиса битта кичкина қишлоққа кириб келадими, - деди митингда сўзга чиққан норозилардан бири.\nУйи тинтилган Ҳасанбой Тўхтасинов милиция ҳаракатларини танқид қилди. Ҳасанбой Тўхтасиновнинг айтишича, милиция ходимлари ҳеч қандай далил-исботсиз уни “Ҳизбут Таҳрир” партиясига аъзоликда айблашган.\n- Мен қонунга қарши ҳаракатларни қилмаганман, бирорта жойда варақа ёки диск билан қўлга тушмаганман. Айблашдан олдин Қирғизистон ҳукумати менинг “Ҳизбут Таҳрир”га аъзолигимни исботлаб бериши керак-ку. Биз жуда норозимиз. Нега улар бизни “Ҳизбут Таҳрир”га аъзоликда айблаб, бола-чақаларимизни қўрқитиб, йиғлатиб, аёлларимизни дод-вой солдириб, уйларимизда тинтув ўткизиб, халқнинг юрагига қўрқув солаяпти? Биз мана шундай адолатсиз мамлакатда яшаяпмизми?- деди уйи тинтилган Ҳасанбой Тўхтасинов.\nУйи тинтув қилинганлардан яна бири - 60 ёшли Азимжон Тўхтасинов милиция ходимлари “миллат ажратаяпди”, деб ҳисоблайди. Унинг Озодлик радиоси қирғиз хизматига айтишича: “Биринчи марта бундай бўлаётгани йўқ. Милиционерлар кўп марта бостириб келишган. Бундай ишлар қачон тўхтатилади, номаълум бўлиб қолмоқда. Арсланбоб қишлоғида асосан ўзбек миллатига мансуб одамлар яшайди. Орган ходимлари тўп-тўп бўлиб келиб уйларни тинтув қилиши халқда нотўғри фикрларни пайдо қилаяпти”.\nАрсланбобликлар митингга чиқишларидан бир кун олдин, яъни 4 январь куни Бозорқўрғон туман марказида ҳам юзга яқин киши милиция ходимлари томонидан уйлар тинтув қилинаётганига қарши норозилик намойишига чиққан эди.\nЖалолобод вилоят Ички ишлар бошқармаси расмийлари Жалолобод шаҳри, Сузоқ, Бозорқўрғон ва Новкен туманларида 30 ва 31 декабрь кунлари ҳақиқатан ҳам бир қатор уйлар тинтилганини тасдиқлади. Милицияга кўра, уйи тинтилганларнинг барчаси диний-экстремистик ташкилотларга аъзоликда гумонланган шахслардир.\n-Уй тинтилганлар “Ҳизбут Таҳрир” диний-экстремистик ташкилотининг аъзоси сифатида рўйхатга олинган шахслардир. Уйни тинтув қилишдан олдин уй эгаларидан: “Ноқонуний нарсаларингиз бўлса ўз ихтиёрингиз билан милиция топширинг”, - деб илтимос қилинди. Улар бош тортганидан сўнг киришга мажбур бўлганмиз. Тинтув операциялари қонуний асосда, маҳаллий ҳокимият вакиллари иштирокида ўтказилди, -деди Жалолобод милицияси матбуот котиби Миктибек Турдукулов.\nҲуқуқ-тартибот тузилмаларининг икки кунлик қўшма амалиёти пайтида жами 17 хонадон тинтув қилинган. Милиция расмийлари тинтув пайтида 200га яқин экстремистик мазмундаги китоб, варақа, флеш карта, дисклар ва “Бекса-12” русумидаги қурол мусодара қилинганини билдирмоқда. Қурол арслонбоблик Акбар Асқаровга тегишли бўлган. Маълумотларга қараганда, Акбар Асқаровнинг мазкур қуролни уйда сақлаш учун рухсатномаси бўлган.\nРасмий маълумотларда Жалолобод вилояти бўйича 500 одам диний-эсктремистик гуруҳ аъзоси сифатида рўйхатда туриши айтилади. Уларнинг қирқ нафарга яқини Арслонбоб қишлоғида яшовчи шахслардир.


Антимонопол қўмита “Сувсоз”га сув нархини оширишни 10 майгача кечиктириш тўғрисида кўрсатма берди — Ishbilarmon.uz\n27/04/2019 0 та шарҳ\t219\n“Сувсоз” аҳолини огоҳлантирмай совуқ сув нархини оширгани ҳақида хабар бергандик. Бу воқеа кенг овоза бўлгач, Ўзбекистон Республикаси Монополияга қарши курашиш қўмитаси масалани кўриб чиққан ва “Сувсоз” томонидан қонун талабларига амал қилинмаган деб топган.\nСув таъминоти корхонасининг “Тошкент оқшоми” газетасида 9 апрелда бу ҳақда эълон берилган, деган даъвосига қарши ўлароқ, ҳокимнинг қарорини чоп этиш корхона томонидан эълон бериш ўрнига ўтмаслигини билдирган.\n“Юқоридагиларга мувофиқ, “Сувсоз” ДУК томонидан Тошкент шаҳрида ичимлик суви ва канализация хизмати тарифларига махсус устама ҳақ миқдорини белгилаш бўйича www.suvsoz.uz веб-сайт орқали 2019 йилнинг 25 апрелида истеъмолчиларга эълон берилганлигини инобатга олиб, амалга киритиладиган янги нарх (тариф, махсус устама)ларни мазкур эълон берилган санадан ўн беш кундан кейин, яъни 2019 йининг 10 майидан амалга киритилиши лозимлиги тўғрисида қўмита томондан “Сувсоз” ДУКга тегишли кўрсатма берилган”,- дейилади Антимонопол қўмита баёнотида.\nАгар қўмита кўрсатмаси “Сувсоз” ДУК томонидан бажарилмаса (яъни 10 майга қадар совуқ сув учун оширилган нархда ҳақ олинса) корхонага нисбатан қонунчиликда белгиланган чоралар қўлланилиши ҳам қайд этилган.\nНима ҳам дердик – ҳақиқат бор, дўстлар. Фақат уни талаб қилиб олиш керак.\nАввалги мақола Ўзбекистон иқтисодиёти - I чоракда: барча асосий кўрсаткичлар\nКейинги мақола Эски телефон ва Марказий банкдаги “кўчадан келган” ходим\nЖ.Ортиқхўжаев – «в.б.»сиз ҳоким\nТурклар Бухорода “Bukhara Сity” қуради


-расм - И.Ҳ.Ҳамдамов, С. Б. Мустанов, Э. И.Ҳамдамова, Г. А. Сувонова ботаника и.Ҳамдамов, С. Мустанов, Э. И.Ҳамдамова,...\n67 -расм. Спирогира ( Spirogyra )нинг тузилиши\nКонюгатсимонлар (Conjugatopsida) ёки маташувчилар синфи.\n68 -расм. Кластериум – ( Clasterium )\n69 -расм. Хара ( Chara foetida )\nХарасимонлар ёки нурлисимонлар\nСув ўтларининг ахамияти ва табиатдаги роли\n70 -расм. Лишайниклар ( Lichenes )\n71 -расм. Олпидий ( Olpidium brassicae )\nАрхимицетсимонлар (Archimycedopsida) ёки Хитридиомицетсимонлар (Chytridiomcedopsida) синфи\n66-расм. Кладофора – Cladophora: 1 – шохчасининг микроскоп остида куриниши, 2 – катталаштирилган хўжайрасининг куриниши;\nа – хужайра пўсти, б – цитоплазмаси, в – ядро,\nг –хромотофори, д – вокуоласи\nлотрикс (Ulothrix)нинг субстратга бириккан рангсиз ва пўсти қалин пона шаклли ҳужайраси ризоид деб аталади. Бошқа ҳужайралари яшил, қисқа, цилиндрик бўлиб, бир қаторга жойлашади. Ҳужайра пўсти пектин аралашган юпқа клетчаткадан тузилган. Ичида протоплазма, ядро пирепоид ва хроматофор бўлади. Ҳужайрасининг ҳаммаси ҳам бўлиниш қобилиятига эга.\nУлотрикс жинссиз ва жинсий кўпаяди. Жинссиз кўпайишда ҳар бир яшил ҳужайра тўрт хивчинли бўлиб, хламиномонадага ўхшаш катта ва кичик икки хил зооспоралар ҳосил қилади. Бази ҳужайраларда йирикроқ мегозооспоралар ва айримларида кичикроқ микрозооспоралар вужудга келади. Мегозооспораларда тўрт-саккизтадан, микрозооспораларда эса 16 - 32 тадан зооспоралар ҳосил бўлади. Бу тўрт хивчинли зооспоралар ҳаракатдан тўхтаб с\n67-расм. Спирогира (Spirogyra)нинг тузилиши:\n1 – хужайра пўсти устидаги шилимшиқ қоплама,\n2 – ҳужайра пўсти, 3 – ядро, 4 – цитоплазма,\n5 – пиреноид, 6 – хромотофора\nув остидаги нарсаларга ўтиради ва у ерда ўсиб, янги улотрикс ипга айланади.\nУлотрикс изогамия йўли билан Жинсий кўпаяди. Гаметалари зооспоралар каби, вегетатив ҳужайраларининг ҳаммасида ҳам ҳосил бўла олади ва кўриниши зооспораларга ўхшайди, аммо уларда хивчини иккита бўлади. Гаметалар гаметангийлардан чиқиб, сувда қўшилади. Зигота қалин пўст билан қопланади тиним даври тугагач, редукцион бўлиниб, тўртта ҳужайрага айланади. Бу ҳужайраларнинг ҳаммаси ўсиб, улотрикснинг янги ипига айланади.\nКладофора (Cladophora). Кладофоранинг сершох талломи йирик ҳужайралардан тузилган. Ҳужайраси шилимшиқланмайдиган, целлюлозали қалин пўст ва протопластдан иборат. Протопласти бир қанча ядрога, ғалвирсимон пластникали ва кўп пиреноидли хроматофорга ажралган. Ҳужайра ўсиши учидан бошланади. Ҳужайралар кўндаланг бўлиниш хусусиятига эга бўлиб, агар учидаги ҳужайранинг остидагиси бўлинса, бунда ён ўсимта ҳосил бўлиб, кейин шу ўсимталардан ён шохчалари пайдо бўлади. Шу сабабли унинг танаси сершох, кичик бутачага ўхшайди.\nКладофора жинссиз ва жинсий йўллар билан кўпаяди. Жинссиз кўпайиши 2, тўрт хивчинли зооспоралар ёрдамида ўтади. Жинсий кўпайиш изогамия, яъни икки хивчинли тенг гаметаларнинг қўшилиши билан боради.\nКладофора талломининг остки томонидаги ризоидлари ёрдамида субстратларга: лой, тош, ёғочларга ёпишган ҳолда сувнинг оқиши томон ётиб ўсади. Талломининг бўйи баъзан бир метрга етади. Ташқи кўриниши сувда спирогирага бирмунча ўхшаб кетади, бироқ дихотомик шохларини қўлга олганда ғадир-будирлиги сезилади. Кладофора спирогирадан шилимшиқ пардасининг борлиги билан фарқ қилади.\nКладофора турли чучук сувларда, денгизларда кенг тарқалган. Кладофора саутери (Cladophora sautheri) унинг типик вакилидир. У шарсимон, йирик, тўқ-яшил сирти бахмалсимон бўлиб, талломнинг катталиги маклюра мевасидек келади. Шарнинг устки қисмида шохланган, жуда чатишиб кетган ва радиал ҳолда жойлашган тирик ипчалар мавжуд. Улар кўкламда сув юзасида сузиб юради. Ана шу шарлар кўплаб целлюлозани ташкил қилади. Целлюлозадан эса саноатда юқори сифатли қоғоз тайёрлашда фойдаланилади (66-расм).\nСифонлиномалар (Siphonalis) қабиласи. Бу кабиларга сифонсимон тузилишга эга бўлган, алоҳида ҳужайраларга бўлинмаган, кўндаланг пўсти фақат талломи узилганда ёки жинссиз кўпайиш учун талломинниг бир қисмида зооспоралар юзага келгандагина ҳосил бўладиган сув ўтлари киради. Цитоплазмадаги кўплаб диск шаклидаги хроматофорларида хлорофилл доначаларидан ташқари, ксантафилл пигментининг махсус икки тури: синфонан ва синфоноксантин ҳам бўлади. Цитоплазманинг турли қисмларида кўплаб донасимон ядро ва вакуолалар жойлашган.\nБу қабиланинг кўпчилик вакиллари тропик ва илиқ денгизларда тарқалган. Кўп учрайдиган вакили яшил рангли Каулерпа (Caulerpa prolifera) сув ўти бўлиб, узунлиги 50 см. Баргга ўхшаш танаси юқорига қараб ўсишга мослашган. Каулерпа узилган таллом қисмлари ёрдамида вегетатив йўл билан кўпаяди.\nБу синфга бир ҳужайрали ва оддий ипсимон, шохланмаган, кўп ҳужайрали, 4500 турга яқин сув ўтлари киради. Уларнинг асосий характерли белгиси жинссиз кўпайиш босқичининг йўқлигидир, яъни вегетация даврида ҳаракатчан хивчинли зооспоралар ҳосил қилмаслигидир. Жинсий кўпайиши икки вегетатив ҳужайранинг ўзаро маташиши ва улардан бирининг протопластининг иккинчисига қўшилиши воситасида амалга ошади. Бу жараён «конюгация ёки «маташиш» деб аталади ва у қуйидаги йўллар билан боради.\nЁ нма-ён турган сувўт ипларининг маташадиган вегетатив ҳужайралари бир-бирига яқин жойлашган. Бу ҳужайралар бир-бирига карама-қарши йўналган бўртма ҳосил қилиб, уларнинг бир нечтаси қўшилганда нарвонсимон кўринишни олади. Маташишнинг бу усулига нарвонсимон конюгация деб аталади.\nЯқинлашган ҳужайра бўртмалари орасида найсимон кўприкча қўшилиш канали вужудга келади, кейин ҳар иккала ҳужайра протопластнинг бурчак қисмлари қисқариб плазмолиздагидек шарсимон шакл ҳосил бўлади. Бу вақтда цитоплазмадаги хроматофорлар ўз шаклини ўзгартиради ва ҳужайра шираси билан қўшилиб кетади.\n68-расм. Кластериум – (Clasterium): 1 – а – ядро,\nо – хромотофора, е – периноидлар, б – вакуоласи,\n2 – 3 – 4 – купайиш (конюгация)\n.Ҳужайра протопласти қўшилиш канали орқали оқиб, иккинчи ҳужайрага ўтади ва уларнинг протопластлари бир-бири билан қўшилади.\n4. Қўшилиш натижасида ҳосил бўлган шар ёки эллик шаклдаги зигота, астлаб яшил, кейинроқ турли мойлар ва гематохром билан тўлиб қўнғир рангга киради.\nБу синфнинг чучук сув ҳавзаларида кўп учрайдиган вакилларидан бири спирогира (Spirogyra) дир. Унинг оддий ипсимон талломи йирик цилиндрсимон ҳужайралардан ташкил топган. Ҳужайраси клетчаткали пўстга эга бўлиб, унга цитоплазма ёпишган. Цитоплазманинг четида лентасимон спирал шаклида ўралган бир неча хроматофорлари ўтади. Хроматофора атрофини крахмал доналари ўраган анчагина пиреноидлари бўлади. Цитоплазманинг марказий қисмини ҳужайра шираси билан тўлган вакуола эгаллайди. Унинг марказида плазматик ипларга осилган ҳолда ядро туради. Ядро спирогиранинг турли вакилларида турлича, кўпинча шар ёки линза шаклида бўлиб, ҳужайранинг марказида жойлашади. Спирогиранинг бази турларининг ҳужайра ширасида гипс кристаллари ҳам учрайди (67-расм). Спирогира талломининг барча ҳужайралари бўлиниш қобилиятига эга. Уларнинг бўлиниши ёз вақтида қуёш ботгач бир-икки соатдан кейин бошланади. Ҳужайраларнинг бўлиниши ҳисобига ипи чўзилади. Жинсий кўпайиши конюгация йўли билан боради. Кўпайиш вақтида унинг иккита ипи параллел бўлиб, шилимшиқ ёнлари билан бир-бирига яқинлашади. Ёндош ҳужайраларида бир-бирига қараган ўсимталар чиқади. Уларнинг учлари бирлашгандан кейин марказидаги парда йўқолиб, каналча ҳосил қилади. Бир ҳужайранинг протопласти иккинчи ҳужайрага ана шу каналча орқали ўтиб, бир-бирига қўшилади.\nҚ ўшилиш олдидан протопластлар сиқила бошлайди. Кучлироқ сиқилган ҳужайра протопласти бўшроқ сиқилганига оқиб ўтади. Бу қўшилувчи ҳужайралар орасида фарқ бўлмаса ҳам қабул қилган ҳужайрани урғочи, протопластини берган ҳужайрани эркак ҳужайра деб аташ мумкин. Урғочи ҳужайралардан ҳосил бўлган қўнғир, шарсимон зиготанинг уч қават пўсти бўлади, ичида эса захира озиқ моддалар тўпланади.\n69-расм. Хара (Chara foetida): А - талломнинг умумий куриниши, Б - ўсиш нўқтасининг узунасига кесими,\nВ – жинсий органларнинг «поя»да жойлашуви\nаълум тиним давридан кейин ўса бошлаган спирогиранинг талломи кеч кузда илиқ сувлардан ташқари жойларда нобуд бўлади. Бу вақтда спирогиранинг вегетатив ҳужайралари батамом нобуд бўлиб зиготалар сув тагига чўкади ва у ерда қишлайди, баҳорда яна униб, янги туб талломга айланади. Бу жараён олдидан зигота бирин-кетин икки марта бўлинади, биринчи марта редукциои тарзда бўлинишида гаплоид хромосомали тўртта ҳужайра ҳосил бўлади. Шулардан учтаси нобуд бўлади, тўртинчиси ўсиб, янги индивидга айланади. Осонгина кўпаювчи спирогира турли сув ҳавзалари, кўлмаклар, ариқ ва каналлар ҳамда дарёларнинг қирғоқларида ўсади.\nКлостериум (Closterium) ҳам шу синф вакилидир. Унинг ҳужайраси урчуқсимон (узун ромбиксимон), бироз кенг ярим ойсимон шаклда бўлади. Пўсти силлиқ, ғадир-будур, рангсиз ёки бироз жигарранг бўлиши мумкин. Ҳужайра қутбларида тешикчалар бўлиб, улардан шилимшиқсимон моддалар ажралиб туради. Ҳар бир яримта ҳужайра цитоплазмасида икки ёки ундан ортиқ лентасимон, симметрик жойлашган кўп переноидли хромотафорлар бор. Ҳужайранинг рангсиз маркази яримта қисмлар ва улардаги хромотофорлар учун цитоплазматик кўприк ролини ўтайди. Унинг марказида бирмунча йирик ядро жойлашган. Ҳужайра қутбларидаги бўшлиқларда гипс кристаллари тўпланиши мумкин.\nКлостериум вегетатив ва жинсий йўл билан кўпаяди. Вегетатив кўпайганда ҳужайра белбоғидан кўндалангига иккига бўлинади. Натижада, шохга ўхшаш иккита ёш ҳужайра вужудга келади. Уларнинг етишмаган остки томони ўсиб, яна аста-секин ярим ой шаклини қайтадан тиклайди. Жинсий кўпайиши конюгация усулида боради. Клостериумда бир ҳужайра протопласти иккинчисига оқиб ўтмай, копуляцион каналда қўшилиб зигота ҳосил қилади, сўнг у қалин ўралиб, тиним даврига ўтади ва баҳорда ўсиб чиқади. Униши олдидан редукцион бўлиниб вужудга келтирган тўртта ҳужайранинг иккитаси нобуд бўлади, қолган иккитаси эса янги индивидга айланади (68-расм).\nКлостериумнинг 200 тури мавжуд. Улар оқадиган тиниқ, чучук сувларда ва ифлос кўлмак сувларда ҳаёт кечиради.\nХарасимонлар ёки нурлисимонлар (Charopsida) синфи.\nХарасимонлар бошқа синф вакилларидан талломининг морфологик тузилиши жиҳатдан мураккаблиги, жинсий кўпайиш органларининг кўп ҳужайрали бўлиши билан фарқ қилади. Харасимонларнинг 200 га яқин тури бўлиб, 5 та туркум ва битта оилага бирлашади. Улар бир ва кўп йиллик ўсимликлар бўлиб, бўйи 10-15 дан 90-100 см гача боради.\nХарасимонлар ости балчиқ, суви тиниқ шолипоялар, ҳовузлар, булоқлар, кўл ва ариқлар, сой ҳамда каналларда тўп-тўп, баъзан яшил гиламлар ҳосил қилган ҳолда учрайди.\nБу синфнинг энг характерли вакили хара – Chara foetida танаси 10 дан 50 см гача етадиган, ташқи кўриниши жиҳатидан қирқ бўғинга ўхшайди (69-расм). У чучук сувларда кенг тарқалган. Бўғим ҳамда бўғим оралиқларига бўлинган «поя» қисмида худди «барглар»ни эслатувчи калта-калта, цилиндрсимон, беш ўнтагача шохчалари бор. Ҳар бир туп «барг»лардан бирининг қўлтиғида, асосий пояга ўхшаган «поя» жойлашади. Танасининг субстратга ёпишган қисми рангсиз, тармоқланган ризоид ҳосил қилади. Ҳар бир «поя»нинг учида бир тўда ёш «баргча»лардан ташкил топган ўсиш нуқтаси конуси бўлади. Поянинг ўсиш нуқтаси, ярим шарсимон кўринишдаги ҳужайрадан иборат бўлиб, бўлиниши ҳисобига бутун ўсимлик юзага келади. Дастлаб ўсиш нуқтасидаги ҳужайранинг асос томонига қараб, параллел жойлашган, сегмент ҳужайра ҳосил қилади. Бу ҳужайралар ўз навбатида қўшботиқ ва қўшқавариқ шаклдаги ҳужайраларни ажратади. Қўшқавариқ ҳужайра бошқа бўлинмай, фақат узайиб бўғим оралиғига айланади. Бу вақтда бўғим ҳосил қилувчи қўшботиқ ҳужайра кўндаланг тўсиқ билан ажралиб, кейинчалик улардан «барг»лар ҳосил бўлади. Харанинг ҳужайралари кўпинча кальций тузлари билан тўйинган целлюлозали пўст билан ўралган. Шарсимон хроматофорлари пиреноидсиз бўлиб, цитоплазманинг устки қисмида узунасига ёки бироз спирал шаклидаги қаторлар кўринишида жойлашади. Хара вегетатив ва жинсий йўл билан кўпаяди. Вегетатив кўпайишда, унинг ризоидлари, туганаклар ёки «поя» бўғимларида юлдузсимон ҳужайралар тўплами ҳосил бўлади ва улар униб янги толломини пайдо қилади. Жинсий кўпайиши эса оогамия йўли билан боради.\nЯшил сув ўтларининг бир қанча вакиллари билан танишиб чиқдик. Демак, уларнинг тузилиши, яшаш шароити ва кўпайиш хиллари турли-тумандир. Бироқ, улар учун хос умумий белгилар қуйидагилардан иборат.\nҲужайраси кўпинча целлюлоза, баъзан пектинли пўстдан тузилган, протопласти эса цитоплазма, ядро ва пиреноидли хромотофорга ажралган.\nЯшил сув ўтларининг хромотофори соф яшил рангда бўлади.\nЯшил сув ўтлар автотроф организмлар бўлиб, анорганик моддалардан мустақил равишда дастлабки органик моддаларни ҳосил қилади.\nЯшил сув ўтларида тубан ўсимликдарда учрайдиган жинсий кўпайишнинг барча хилларини кузатиш мумкин.\nЖинссиз кўпайиш хивчинли, характерли зооспоралар ёрдамида боради. Конюгатсимонлар ва харасимонлар синфи вакилларида жинссиз кўпайиш учрамайди.\nСувўтлар табиатда жуда кенг тарқалган бўлиб, ер шарининг турли экологик шароитларида сув, тупроқ, тақир ерлар ва қояларда, қор ҳамда муз тағларида, дарахт пўстлоқларида ўсади. Сув ўтларидан ниҳоятда кўп биомасса ҳосил бўлади. Ана шу биомассанинг кимёвий таркиби ҳар хил бўлганлигидан кишилар ва ҳайвонлар ҳаётида катта роль ўйнайди. Айниқса, балиқлар ҳаёти сув ўтлари билан чамбарчас боғлиқдир.\nСувда ҳеч нарсага бирикмасдан муаллақ ҳолда ўсадиган планктон сувўтлар ҳайвонларнинг озиқланишида катта аҳамиятга эга. Сувўтларнинг бир неча турлари индикаторлик вазифасини бажаради.\nСувўтларнинг турларига қараб, сувларнинг ифлос ва тозалик даражаси аниқланилади.\nСувўтлар биомассасининг миқдори ҳавзаларнинг хилига қараб, 1 м3 сувда 6-14 гр дан 34 кг гача бўлиши мумкин.\nСувўтларидан ҳосил бўладиган органик моддалар турли соҳаларда ишлатилади. Кишилар сувўтлардан озиқ-овқат, молларга ем-хашак сифатида, деҳқончиликда эса ўғит ўрнида фойдаланилади. Сувўтларида мой кам бўлса ҳам, оқсил, углевод ва витаъминлар кўп бўлади. Шунинг учун ҳам улар саноат учун муҳим хом ашё ҳисобланади.\nКладофора яшил сувўтидан сифатли қоғоз ва кардонлар тайёрланади. Кўпгина сувўтлардан эса саноатда йод, бром олинади. Сувўтларни қуруқ ҳайдаш натижасида кўмир, смола, креозид, ёғоч спирти, ацетон олиш мумкин. Қўнғир сувўтларининг базиларидан алгин кислотаси тайёрланади. Алгин кислотаси эса тўқимачилик ва қоғоз саноатларида (газлама ва қоғозга ишлов беришда), шунингдек, пластмасса саноатида (асосий хом ашё сифатида) ишлатилади.\nҚизил сувўтлардан гигартина ва хондурус, қўнғир сувўтларидан ламинария табобатда кенг қўлланилади.\nСапропель - чиринди қолдиқларидан иборат органик лойқа (Сибирда кўп тарқалган). У чорвачиликда, озиқ-овқат сифатида ишлатилади. Уни қуруқ ҳайдаш натижасида смола, газ, кокс олинади. Бу маҳсулотлардан ўз навбатида бензин, керосин, оғир мой, лак, органик кислоталар, аммиак ва бошқа нарсалар олинади.\nЛишайниктоифалар (Lichenophyta) бўлими\nЛишайниктоифалар замбуруғ ва сув ўтларининг симбиоз, яъни бир-бирига мослашган ҳолда яшаши натижасида вужудга келган организмлардир. Замбуруғлар билан сувўтларининг қўшилиб ўсиши туфайли улардаги модда алмашинуви шу қадар чамбарчас боғланиб кетганки, оқибатда янги бир бутун организм ҳисобланган лишайниклар вужудга келган. Лишайниклар таркибига замбуруғлардан асосан халтачали, базидияли, сувўтларидан кўк яшил сувўтларнинг вакиллари киради.\nЗамбуруғлар гифалари билан сувўтни ўраб олиб, у билан бирга ўсади ва бир бутун организмни ташкил қилади. Лишайниксимонлар вакиллари автотрофдир, чунки улардаги сувўтлар фотосинтез жараёнида анорганик моддалардан органик моддалар ҳосил қилади. Замбуруғлар эса ҳосил бўлган органик модданинг бир қисми билан озиқланади. Ўз навбатида сувўтини сув ва унда эриган минерал моддалар билан таъминлаб туради.\nЛишайниклар ташқи кўриниши жиҳатидан жуда хилма-хил. Улар кулранг, сариқ, қўнғир, қизил баъзан қора тусда бўлади, танасининг морфологик тузилишига қараб уч гуруҳга бўлинади.\nЁпишқоқ ёки пўстлоқсимон лишайниклар. Улар энг содда тузилган ва кенг тарқалган, талломи юпқа, қобиқсимон, субстратга жуда маҳкам ёпишади - уларни бутунича ажратиб бўлмайди. Қояларда, тошларда ва дарахт пўстлоқларига ёпишган ҳолда яшайди.\nБаргсимон ёки пластинкасимон лишайниклар. Бундай лишайникларнинг талломи оддий япроқ кўринишда бўлиб, субстратга ризоидга ўхшаш ўсимтаси билан бирикади - уни бутунлигича ажратиб олса бўлади.\nБутасимон ёки шохланган лишайниклар. Талломи бирмунча мураккаб тузилган бўлиб, тик ўсади, бутага ўхшаб шохлайди.\nТоғларда учрайдиган кладония, Россияънинг шимолида ўсадиган буғи лишайниги ва ёлли лишайниклар шулар жумласидандир.\nЛ ишайникларнинг анатомик тузилиши ҳам ўзига хос хусусиятга эга. Талломидаги сувўтларнинг замбуруғ мицелийси орасида жойлашишига қараб икки гуруҳга: гомеомер ва гетеромер лишайникларга бўлинади. Гомеомер лишайникларнинг таркиби устки ва остки пўстлоқдан иборат. Улар ўртасида ҳар томонга тармоқланиб кетган замбуруғлар гифаси орасида бир текисда сувўтлар ҳужайраси жойлашади. Гетеромер тузилган лишайниклар анча мураккаб бўлиб, замбуруғ гифаларининг тугунидан иборат бўлган пўстлоқ, унинг остидаги сувўт қатлами замбуруғ гифасидан ташкил топган ўзак қатлами ҳамда остки пўстлоқ қатламдан иборат.\n70-расм. Лишайниклар (Lichenes): А – тошдаги пўстлоқсимон лишайник, Б –баргсимон лишайник,\nВ – буғи лишайниги, Г – лишайник кесими: 1 – устки пўстлоқ қавати, 2 – гонидияли қават, 3 – замбуруғ гифаси, 4 – остки пўстлоқ қавати\nишайниклар табиий шароитда асосан вегетатив кўпаяди. Уларнинг мўрт талломи қуриб осон майдаланади ва шамол, ҳайвонлар воситасида узоқ ерларга тарқалади. Шунингдек, улар махсус кўпайиш органи - соридий ва изидийлар воситасида ҳам кўпаяди.\nЛишайникларнинг характерли вакилларидан бири Калоплака (Caloplaca murorum)дир. Унинг талломи кўпинча сарғиш-бинафша тусда бўлиб, хилма-хил субстратлар: деворлар юзасида, дарахт пўстлоқларида, қоялар, тошлар, ёгочларнинг юзасида кенг тарқалган (70-расм).\nТалломи майда, донадор пўстлоқ кўринишида бўлиб, субстратга танасининг ҳамма қисми билан бирикиб ўсади.\nПельтигера (Peltigera apthysa). Талломи пластинка шаклида, унинг четлари юқорига қайрилиб туради. Яшил ва кулранг пластинка юзасида доирасимон бўртмалари бор. Остки қисми бироз тукчали ва ноаниқ йўналишдаги томирланишга эга.\nКладония (Cladonia rangiferina)нинг танаси икки қисм: бирламчи ва иккиламчи талломдан иборат. Бирламчи таллом субстратни қоплаб турувчи турлича шакл катталикдаги тангачалардан ташкил топган. Иккиламчи таллом, бирламчи таллом юзасидан вертикал йўналган бўлиб, хилма-хил шаклда шохланган. Бу лишайник тундра минтақасида кулранг туси билан бошқа вакилларидан ажралиб туради ва бир гектар майдонда 10-15 ц биомасса ҳосил қилади. Шимол буғулари учун муҳим озиқ манбаи ҳисобланган кладонияънинг бўйи 20 см гача етади.\nЛишайникларнинг аҳамияти катта. Улар тупроқ ҳосил қилувчи омил ҳам ҳисобланади.\nЛишайник таркибида углеводлар тўпланади. Улардан эса овқат сифатида фойдаланиш мумкин. Лишайникларнинг айрим вакиларидан табобатда доривор сифатида, парфюмерия саноатида эса эфир мойи олиш учун фойдаланилади. Шунингдек, улардан глюкоза, спирт, лакмус бўёқлар олинади.\nПластидасиз таллофитлар (Tallobionta aplastidae)\nЗамбуруғтоифалар (Mukophyta ёки Fungi) бўлими\nЗамбуруғтоифалар тубан ўсимликлар орасида энг катта бўлим ҳисобланиб, ўз ичига 100 мингдан ортиқ турни олади.\nЗамбуруғтоифаларда пластидлар бўлмаганлиги сабабли улар гетеротроф озиқланади. Улар сапрофит ёки тирик организмларда паразит ҳаёт кечириб, қуруқ шароитда яшайди. Замбуруғларнинг вегетатив танаси мицелий деб аталади. Мицелий майда ипчалар йнғиндиси - гифалардан ташкил топган. Гифалар қисқа ёки узун, оддий ёки шохланган бўлади. Бир ёки кўп ҳужайрали мицелий бир, икки ҳамда кўп ядроли бўлади. Мицелийлар субстрат ичида ривожланса, эндоген мицелий, субстрат юзасидан ўсса, экзоген мицелий дейилади.\nКўпчилик замбуруғтоифаларда эндоген мицелий учрайди. Бундай мицелий озиқ моддалар билан тўла таъминланишига имкон беради ҳамда уларнинг вегетатив танасини ҳароратнинг кескин ўзгаришидан: совуқдан музлаб, иссиқдан қуриб қолишдан сақлайди. Мицелий ҳужайралари пўст, цитоплазма ва ядродан иборат.\nЗамбуруғларда захира озиқ моддалар сифатида-глюкоген, валютин ва мой томчилари ҳосил бўлади.\nАйрим замбуруғларнинг вегетатив танаси мураккаб тузилган бўлиб, уларнинг спора ҳосил қилувчи органи меватана ҳам мицелий гифаларининг ўзаро зичлашиб, бирикиб ўсишидан ҳосил бўлади.\nКўп замбуруғларнинг мицелийси ноқулай шароитда тиним даврини ўтайди ва бу даврни кечиришга ўтиш олдидан бир-мунча қурийди. Шу билан унда ферментация жараёнлари ҳам тўхтайди, лекин қулай шароитга тушиши билан унда мицелий ёки меватана ҳосил бўлади.\nМицелийларнинг асосий қисми субстрат орасида жойлашиб, осмос қонуни асосида озиқ моддаларни сўриб олади. Замбуруғлар вегетатив, жинссиз ва жинсий кўпаяди. Вегетатив кўпайиш мицелийнинг алоҳида бўлакларга бўлиниши ҳисобига бўлади. Жинссиз ва жинсий кўпайиш органлари турлича кўринишда бўлганлиги учун, уларнинг тузилиш хусусиятлари замбуруғларнинг систематикасига асос бўлган. Жинссиз кўпайиши зооспора, спорангиоспора, ва канидиоспоралар иштирокида боради. Зооспоралар ва спорангиоспоралар она ҳужайра спорангийда, конидия эса мицелийнинг учида ёки ёнида конидиябанди деб аталувчи гифаларда ҳосил бўлади. Жинсий кўпайиши эса, иккита жинсий ҳужайра ва уларнинг ядролари қўшилиши билан юзага келади. Бази бир турларида жинсий жараён натижасида зигота, бошқаларида эса махсус споралар: халтачали замбуруғларда эндоген аскоспоралар, базидияларда экзоген базидиоспоралар ҳосил бўлади. Бу споролардан янги замбуруғ танаси ривожланади. Замбуруғлар қуйидаги синфларга бўлинади.\n1синф. Архимицетсимонлар ёки Хитридиомицетсимонлар Archimycedopsida ёки Chytridiomycedopsida.\n2 синф. Оомицетсимонлар - Oomycedopsida.\n3 синф. Зигомицетсимонлар - Zygomycedopsida.\n4 синф. Халтачали замбуруғлар ёки аскомицетсимонлар- Ascomycedopsida.\n5 синф. Базидияли замбуруғлар ёки базидиямицетсимонлар Basidiomycedopsida.\n6 синф. Такомиллашмаган замбуруғлар–Fungi imperfecti. ёки Deitromycedopsida\n71-расм. Олпидий (Olpidium brassicae): А - карам кўчатининг қораоёқ (чириш) касаллиги, Б – карам тўқимасидаги зооспорангийлар, В – зооспоралар,\nГ – спорангиянинг тинч ҳолати\nАрхимицетсимонлар ёки, оомицетсимонлар ва зигомицетсимонлар тубан замбуруғлар, аскомицетсимонлар ёки халтачали замбуруғлар, базидиямицетсимонлар эса юксак замбуруғлар деб юритилади. Такомиллашмаган замбуруғлар мицелийсининг тузилиши юксак замбуруғларга яқин турса ҳам у халтача ёки базидия ҳосил қилмайди. Шунинг учун бу синф вакилларини такомиллашмаган замбурғлар деб юритилади.\nБу синфга кирувчи замбуруғларнинг танаси яланғоч ёки унча ривожланмаган мицелий ва ризомицелийдан иборат. Бир хивчинли зооспоралар ёрдамида жинссиз, изогамия, гетерогамия ва оогамия йўли билан жинсий кўпаяди. Бизнинг шароитимизда бу синфнинг кўп учрайдиган вакили, ёш карам кўчатларининг илдиз бўғзини зарарлайдиган, унинг қорайишига, кейинчалик эса қуриб қолишига сабаб бўладиган Олпидиум (Olimpidium brassica) замбуруғидир. Бундай касалликни карамнинг «қора оёқ» касаллиги деб ҳам юритилади. Ўсимликнинг зарарланган жойида ядроли, яланғоч ҳужайралардан иборат бўлган паразит таналар ҳосил бўлади. Кейинчалик бу таналар пўст билан ўралиб, зооспорангийларга айланади. Зооспорапгийлар ўсиб, ташқарига чиқиб, турадиган узун бўйинча ҳосил қилади ва шу бўйинчалардан кўплаб бир хивчинли зооспоралар ташқарига чиқади. Қулай шароитга тушган зооспоралар янги карам кўчатларига тушиб, уларни зарарлашни яна давом эттиради.\nЖинсий кўпайишдан ҳосил бўлган зигота дастлаб икки ядроли, кейинчалик улар бир-бири билан қўшилиб, ҳақиқий диплоид ядрони ҳосил қилади. Изогаметалар ўзаро қўшилиб, зигота ҳосил бўлганда уларнинг хивчинлари сақланиб қолади. Шу хивчинлар ёрдамида ҳаракатланадиган зигота янги карам кўчатларининг ҳужайраларига кириб, уларни зарарлайди ва цисталарга айланади (71-расм).\nКарамнинг бу касаллигига қарши кураш учун кўчатларни зич қолдирмаслик, ҳаво алмашинишини яхшилаш ва ортиқча намликка йўл қўймаслик чоралари кўрилади.


ОСМОНЛАРУ ЕРДАГИ НАРСАЛАР ҚАНДАЙ ТАСБЕҲ АЙТАДИЛАР? - Mehrob.uz\nМақолалар access_time24-ноябрь 2018, 14:03\n1. А роайталлазии йуказзибу бид-дийн 2. Фазааликаллазии йадуъъул йатийм…\nМақолалар access_time27-октябрь, 11:04\nВақт, унинг нақадар бебаҳо неъмат эканлиги ҳақида Қуръони карим оятлари…\naccess_time24-июль 2020, 17:53 visibility419\n“Тасбеҳ” луғатда “улуғлаш” маъносини англатади. Истилоҳда эса “Аллоҳ таолони барча нуқсонлардан холи деб эътироф этиш” маъносига тўғри келади.\nТасбеҳ айтиш фақатгина инсонларга хос эмаслиги, балки инсонлар яратилмаган вақтда ҳам атроф-оламдаги барча нарсалар Аллоҳга тасбеҳ айтиб турганлари Қуръони каримда шундай баён қилинган:\nسَبَّحَ لِلَّهِ مَا فِي ٱلسَّمَٰوَٰتِ وَٱلۡأَرۡضِۖ\n“Осмонлардаги ва ердаги нарсалар Аллоҳга тасбеҳ айтди” (Ҳадид сураси, 1-оят).\nУламолар: “Ушбу оятда “Аллоҳга тасбеҳ айтди”, дея ўтган замон шаклида хабар берилиши инсонлардан олдин яратилган осмонлар, Ер ва улардаги барча нарсалар тасбеҳ айтиб туришганига далолат қилади”, деганлар.\nБошқа бир оятда эса осмонлардаги ва Ердаги нарсаларнинг Аллоҳга тасбеҳ айтишлари ўтган замонга хос эмаслиги, балки доимо тўхтовсиз бардавом бўлиб туриши бундай баён қилинган:\n“Унга етти осмону ер ва ундаги кимсалар тасбеҳ айтадилар. Унинг ҳамди билан тасбеҳ,\nайтмаган бирор нарса йўқ. Лекин уларнинг тасбеҳларини англамайсизлар” (Исро сураси, 44-оят).\nУшбу оятда “тасбеҳ айтадилар”, дея ҳозирги ва келаси замон шаклида хабар берилиши осмонлару ердаги фаришталар, инсонлар, ҳайвонлар, набототлар барча-барчаси Аллоҳ таолога доимо тўхтовсиз тасбеҳ айтиб туришларига далолат қилади.\n2. Уларнинг ҳолатлари тасбеҳ ҳисобланади.\nЯъни, ақлсиз мавжудотларнинг ақллар ҳайратда қоладиган таркибий тузилишлари-ю ташқи кўринишлари уларни шундай яратган Зотнинг барча нуқсонлардан холи эканига далолат қилиб туради. Уларнинг ана шу далолатлари тасбеҳ ҳисобланади.\nАқлсиз мавжудотлар ҳам сўз билан тасбеҳ айтадилар, деган уламолар уларнинг тасбеҳ айтишларини икки хил маънода тушунтирганлар:\n1.Аллоҳ таоло осмонлару ердаги жонли-жонсиз барча нарсаларда тасбеҳ бўлиб зикр қилинадиган нарсани яратган. Аммо инсонлар ҳам, уларнинг ўзлари ҳам тасбеҳ айтаётганларини англамайдилар.\nҚатода раҳматуллоҳи алайҳ: “Дарахтми ёки ундан бошқасими барча руҳи бор нарсалар тасбеҳ айтиб туради”, деган.\nКалбий раҳматуллоҳи алайҳ: “Дарахтлар ва униб чиққан барча нарсалар тасбеҳ айтадилар. Улардан кесиб ташлангани эса тасбеҳ айтмайдиган ўликка айланади”, деган.\nИмом Ҳасан раҳматуллоҳи алайҳдан: “Мана бу хонтахта ҳам тасбеҳ айтадими?” – деб сўрашганида: “Дарахтида турган пайтида тасбеҳ айтган, ҳозир эса айтмайди”, деб жавоб берган.\nБаъзи уламолар: “Ҳар бир нарса асл ҳолида турганда тасбеҳ айтади, асл ҳолатидан ўзгартирилса тасбеҳ айтишдан тўхтайди. Масалан, дарахт шохлари дарахтда ўсиб турганда тасбеҳ айтади, кесиб олиниб бирор буюм ясалгач, тасбеҳ айтишдан тўхтайди”, дейишган”.\nБаъзи уламолар: “Дарахт новдаси синдириб олинганда ҳам то қуриб қолгунича тасбеҳ айтиб туради”, дейишган. Бу сўзларига Пайғамбаримиз соллаллоҳу алайҳи васалламнинг дарахт новдасини бўлиб икки қабрга қадаб қўйганларини далил қилишган.\nДемак, ушбу қарашларни айтган уламоларнинг наздларида барча нарсалар ўзларининг тилларида сўз билан тасбеҳ айтиб турадилар.\n2. Осмонлару ердаги жонли-жонсиз барча нарсалардан чиқадиган овозлар уларни биладиганлар учун ҳақиқатан тасбеҳдир. Уларнинг бу тасбеҳларини фақат пайғамбарларгина биладилар.\nАқлсиз мавжудотларнинг ҳолатлари тасбеҳ ҳисобланади, деган уламолар ўзларининг қарашларини қуйидагича тушунтирганлар:\n“Осмонлару ердаги жонли-жонсиз барча нарсалар Аллоҳ таолога тасбеҳ айтадилар. Яъни мўмин инсонлар “субҳаналлоҳи ва биҳамдиҳи” дейдилар. Аммо ақлсиз ҳайвонлар ва жонсиз нарсалар сўз билан тасбеҳ айтмайдилар. Балки уларнинг борликлари ва ақллар ҳайратда қоладиган даражадаги хусусиятлари Буюк Яратувчининг ягоналигига ва мислсиз улуғлигигa гувоҳлик беради. Ана шу далолат уларнинг тасбеҳлари ҳисобланди. Зеро, ҳикматли сўзда:\nلِساَنُ الْحال اَفسَحُ مِنْ لِسانِ الْقال\n“Ҳол тили (ҳолат далолати) қол тилидан (тил билан айтишдан) кўпроқ маъно англатади”, дейилган.\nМазкур мавжудотларнинг тасбеҳ айтишлари икки хил тафсир қилингани сабабли оят давомида келган “Лекин уларнинг тасбеҳларини англамайсизлар” деган сўзнинг маъноси ҳам табиий равишда икки хил тафсир қилинган:\n2. “Яхшиликка далолат қилувчи уни адо этувчи каби бўлади”, дейилгани сингари уларга ақл юритиб назар солувчиларнинг ҳайратдан тасбеҳ айтиб юборишларига сабаб бўлганларининг ўзи уларнинг тасбеҳларидир. Шунинг учун сизлар уларнинг тасбеҳларини эмас, уларни кўриб тасбеҳ айтаётганларнинг сўзларини англайсизлар.\nБарча махлуқотларни Ўзига тасбеҳ айттириб қўйган Зотга ҳамду санолар, тасбеҳ айтувчиларнинг улуғи бўлган саййидул башарга салавот ва саломлар бўлсин.\n“Динимиз аҳкомлари” китоибдан.


Афғонистон президентлигига номзод Ашраф Ғани овозлар сохталаштирилганини рад этди\n17 январ 2021, Тошкент вақти: 14:38\nАфғонистон президентлигига номзод Ашраф Ғани сайлов пайтида овозлар ўз фойдасига сохталаштирилгани тўғрисидаги айбловларни рад этди.\nАшраф Ғани Кобулда ўз тарафдорлари олдида сўзлаган нутқида: “Бизнинг овозларимиз ҳалолдир ва ҳар бир овоз учун курашамиз”, деб билдирди.\n14 июнда ўтган президентлик сайловининг иккинчи босқичида пешқадами сифатида тахмин қилинган Абдулла Абдулла Марказий сайлов комиссиясини овоз бериш натижаларини сохталаштиришга уринганликда айблаганидан сўнг мамлакатда сиёсий бўҳрон юзага келган эди. Бунинг ортидан сайлов комиссияси котиби Зиёулҳақ Амирхайл 23 июнда истеъфо беришга мажбур бўлган.\nМазкур воқеа ортидан Афғонистон матбуотида миллатлараро нафрат қўзғовчи материаллар пайдо бўлмоқда, мамлакат парламентида эса катта баҳс мунозаралар бошланган. БМТ томонларни “миллатлараро қарама-қаршиликларга” йўл қўйиб бўлмаслигидан огоҳлантирди.\nАшраф Ғани ва Амирхайл пуштун миллатига мансуб. Абдулла Абдулла эса тожикдир.


Афғонистонда тўйдаги портлашда 63 киши ҳалок бўлди | Najot.org\n18.08.2019 Нажот 0 коментариев Қобул,портлаш,тўй\nАфғонистон пойтахти Қобулдаги тўйда содир этилган портлаш оқибатида 63 киши ҳалок бўлди, 182 киши яраланди. Бу ҳақда Tolo News нашри хабар берди. Портлаш содир бўлганини Афғонистон ички ишлар вазирлиги тасдиқлаган.\nПортлаш маҳаллий соат билан 22:40да Қобулдаги банкет залларидан бирида юз берган. Гувоҳларнинг хабар беришича, “террорчи-худкуш” ўзини саҳна олдида портлатган.\nАфғонистондаги тўйларда юзлаб кишилар иштирок этади ва одатга кўра аёллар ҳамда эркаклар алоҳида залларда ўтиришади.\nМеҳмонлардан бири Муҳаммад Фароғ аёллар залида турганида кучли портлаш овозини эшитганини айтди. «Барча кўчага чопди, ҳамма йиғлар ва бақирар эди», дея унинг сўзларини келтирмоқда Франс пресс.\n«Йигирма дақиқа давомида эркаклар залини қуюқ тутун қамраб турди. У ерда бўлганларнинг ҳаммаси ёки ҳалок бўлган ёки яраланганди. Портлашдан 2 соат вақт ўтганидан кейин ҳам у ердан жасадларни олиб чиқишаётганди», дейди у.\nҚайд этиш керакки, портлаш Афғонистон учун жуда аҳамиятли бир вақтда, АҚШ ва Толибон 18 йиллик урушни тўхтатишга яқин турганда содир этилди. Толибон ушбу портлашга алоқадор эмаслигини маълум қилди.\nПортлаш жавобгарлигини ИШИД ўз зиммасига олди. Толиблар вакили ушбу “терактни” кескин қоралашини маълум қилди.\n← Атамбаев қудасининг уйидан оммавий тартибсизликлар учун пуллар ва харажатлар рўйхатлари топилди\nКашмирнинг Ҳиндистон қисмида одамлар оммавий ҳибс қилиняпти →\nАтамбаев қудасининг уйидан оммавий тартибсизликлар учун пуллар ва харажатлар рўйхатлари топилди\nАтамбаев қудасининг уйидан оммавий тартибсизликлар учун пуллар ва харажатлар рўйхатлари...


Партия замонавийлашув жараёнида\nАстанада ҚР Президенти Нурсултан Назарбаев раислигида “Нұр Отан” партияси\nСиёсий кенгашининг кенгайтирилган мажлиси ўтди.\nУнда Сиёсий кенгаш аъзолари, давлат органлари раҳбарлари, партия девони вакиллари, шунингдек, видеоконференция шаклида вилоят филиаллари раҳбарлари, маслаҳат котиблари, минтақавий партия фаоллари иштирок этди, дея хабар беради Kazpravda.kz.\n– Бугунги кун тартибига иккита масала киритилган. Биринчиси – “Нұр Отан” партиясини тизимли модернизациялаш, иккинчиси – “Президентнинг бешта ижтимоий ташаббуси” бажарилиши устидан назорат ўрнатиш, – деди Давлат раҳбари.\nНурсултан Назарбаев ўтган йили ноябрь ойидаги Сиёсий кенгаш мажлисида партия фаолиятини такомиллаштириш бўйича ислоҳотлар ўтказишга оид қатор аниқ топшириқлар берилганини эслатди.\n– Биз партиянинг умуммиллий кун тартибини шакллантиришда фаол иштирок этиши кераклигини айтган эдик. У замонавийлашувни ҳаракатлантирувчи асосий кучлардан бири бўлиши керак, – деди Давлат раҳбари.\nПрезидент партиянинг кадрлар захираси билан мақсадга мувофиқ иш олиб боришни созлаш, партиячиларнинг сони эмас, сифатига эътибор қаратиш топшириғи берилганини эслатди. Ишда янги технологиялардан яхшироқ фойдаланиш вазифаси қўйилди. Ёшлар билан ишлашни фаоллаштириш лозим. “Жас Отан” олдига барча ёшлар ташкилотларининг раҳнамоси бўлиш ҳамда таҳлилий тадқиқот ва партиявий маълумот олиш масалалари билан жиддий шуғулланиш вазифасини кўндаланг қўйди.\n– Бу барча топшириқларнинг моҳияти шундаки, Қозоғистонда ўтказилаётган модернизациялашнинг ишончли таянчи, мамлакатдаги етакчи сиёсий куч сифатида “Нұр Отан” партияси нуфузини ошириш, – таъкидлади Элбоши.\nБундан ташқари Давлат раҳбари ҳар бир қозоғистонликнинг фаровонлигини оширишга қаратилган “Президентнинг бешта ижтимоий ташаббуси”ни амалга оширишдаги партиянинг ролини қайд этди. “Нұр Отан”нинг Парламент фракцияси уларни ҳаётга татбиқ этиш учун қонунчилик базасини яратишга ўз ҳиссасини қўшди. Партияга Қозоғистон халқи Ассамблеяси билан биргаликда ана шу ташаббусларнинг амалга оширилишини назорат қилиб туриш топширилди.\nKazpravda.kz маълумотлари асосида, 2018-06-03, 15:31 226


Украина шарқида оташкесим кучга кирди - BBC O'zbek\nКиев вақти билан ярим тунда Украина шарқида Минск келишувига мувофиқ оташкесим бошланди.\nПрезидент Порошенко телевидение орқали мурожаатида ўт очишни тўхтатишни буюрган.\nТомонлар жабҳалардан оғир ҳарбий қуролларини олиб чиқишлари керак бўлади.\nОлмония канцлери Ангела Меркел ва Франция Президенти Олланд томонларни Минск келишувини бажариш муҳимлигини айтганлар.\nОврўпонинг икки етакчи давлати раҳбарлари Олланд ва Меркел Донбассдаги вазиятдан хавотирларини билдиришган Президент Порошенкога телефон орқали мулоқотда.\nПорошенко бундан ташқари АҚШ Президенти Барак Обама билан гаплашиб, Донбассдаги вазиятни муҳокама этган. Обама ва Порошенко вазият ёмонлашган тақдирда керакли чораларни келишганлари айтилади Украина Президенти матбуот хизмати хабарида.\nОташкесим бошланишидан олдин шанба куни Дебалцево қаттиқ отишмалар остида қолган. Мариуполда ҳам отишмалар тинмаётгани хабар қилинди. Артиллерия ҳужумлари натижасида 1 бола дохил 10 тинч фуқаро ҳалок бўлган.\nПрезидент Порошенко айирмачилар ҳаракати давом этар экан, мамлакатда ҳарбий ҳолат жорий қилинади, деди. Ҳамда бундай вазиятда Оврўпо Кенгашининг фавқулодда йиғилиши чақирилишини сўради.\nАйни пайтда Донецк халқ республикасининг раҳбари Александр Захарченко ўт очишлар тўхтатилишини, бироқ ўзлари назоратидаги ҳудудга украина аскарлари кириши оқибатларидан огоҳлантирди.\nЗахарченкога кўра, тез орада чегара хизмати тузилиб, Украина шарқини қўриқлашни ўз зиммасига олади.\nОташкесим олдидан жанглар\nЎзини "Донецк халқ республикаси" деб атайдиган гуруҳ раҳбарларига кўра, исёнчилар назоратидаги ҳудуд ва аҳоли яшайдиган жойлар шанбага ўтар кечаси 25 марта ҳужумга тутилган. Улар Донецк артиллерия нишонига олинганини қайд этганлар.\nУкраина армиясига қараганда, уларнинг позициялари айирмачилар томонидан 34 марта ўққа тутилган.\nАмериканинг Украинадаги элчиси Жеффри Пайеттнинг Твиттерда ёзишича, Дебалцевога Россия армияси техникалари кириб келмоқда. Россия эса бу хабарни "кофе қуйқимига қараб фол очиш" дея изоҳлади.\n12 февралда Минскда Украина, Россия, Олмония ва Франция раҳбарлари ўртасида 16 соатлик музокаралар орқасидан Украина шарқида 15 февралдан ўт очишларни тўхтатишга келишилган эди.\nОврўпо Иттифоқи ва АҚШ Россиянинг Украинага нисбатан сиёсати ўзгармаса, янги жазо чоралари киритилиши билан таҳдид қилади.\nВидео Украиналик она уйи яқинидаги ҳужумларни тасвирга туширган\nУкраина шарқида яна портлашлар эшитилган\nВидео Углегорск: "ҳувиллаб қолган" шаҳар\nУкраина шарқида оташкесим эълон қилинади\nМинскдаги музокаралар олди Украинада ўқ отишлар тўхтамаяпти\nУкраина тинчлик режаси муҳокамаси давом этади


Россия авиакомпаниялари Туркияга чартер рейсларни тўхтатишлари мумкин\n07:47 / 11.04.2017\n"Росавиация" Россия авиакомпанияларига Туркияга чартер рейслари тўхтатилиши мумкинлигидан огоҳлантирувчи телеграмма жўнатди. Бу ҳақда ушбу соҳадаги манба РИА “Новости” ахборот агентлигига маълум қилди.\nБундай чораларга "Туркиядаги мураккаб ички сиёсий вазият" сабаб сифатида келтирилган.\nШу билан бирга "Ростуризм"нинг туристик лойиҳалар ва туризмдаги хавфсизлик давлат бошқармаси бошлиғи Светлана Сергеева бошқарма парвозлар тўхтатилиши мумкинлиги ҳақидаги маълумотга эга эмаслигини айтган.\nРоссия туроператорлари уюшмаси ижрочи директори Майя Ломидзенинг айтишича, ҳозирча Туркияга чартер рейсларга тақиқлов йўқ.\n"Балки гап агар Туркияда 16 апрелдаги сиёсий воқеалар билан боғлиқ ҳолда вазият салбий сценарий бўйича кетса, қандайдир кескинликлар бўлиши мумкинлигидан огоҳлантириш ҳақида кетаётган бўлиши мумкин", деб айтган Ломидзе.\nИкки давлат ўртасидаги чартер рейслар 2015 йил ноябрда Сурияда Россиянинг Су-24 самолёти турк самолёти томондан уриб туширилгандан кейин 9 ойга узилиб қолганди. Россиядан Туркияга сайёҳлар оқими 2016 йилнинг биринчи ойларида 90 фоизгача камайиб кетган.\n2016 йил ёзида Туркия президенти Ражаб Тоййиб Эрдўған Россия президенти Владимир Путиндан самолётнинг уриб туширилиши учун кечирим сўрагандан кейин ўзаро кескинлик барҳам топган. Шундан кейин Россия ҳукумати парвозларга тақиқловни бекор қилган, Туркияга биринчи чартер рейс эса 2 сентябрда амалга оширилган.\nАлексей Кудрин Россия Ҳисоб палатасига раҳбар этиб тайинланди\n23:53 / 22.05.2018\n18:43 / 22.05.2018\nЎзбекистондан олиб борилган тонналаб гилос ва ўрик Россияга киритилмади\n18:18 / 22.05.2018


Филиппин президенти: “Тупурдим БМТга. Наркотик савдоси билан шуғулланувчиларни қатл қилиб келганман ва шундай давом этаман” « Ўзбекистон Халқ Ҳаракати\nФилиппин президенти: “Тупурдим БМТга. Наркотик савдоси билан шуғулланувчиларни қатл қилиб келганман ва шундай давом этаман”\n22 August 2016 - 21:10\nФилиппин президенти Родриго Дутерте, Бирлашган миллатлар ташкилотидан осонликча чиқиб кетиши мумкинлигини, ҳамда Хитой ва бошқа давлатлар билан ўзининг ўхшаш ташкилотини туза олишини таъкидлаган. Ўтган хафтада БМТнинг бир неча инсон ҳуқуқларини ҳимия қилиш бўйича мутахассислари Маниладан мамлакатда ҳаддан зиёд кўпайиб кетган наркотик моддалар савдоси билан шуғулланувчиларнинг қатл қилинишини тўхтатишни талаб қилишган эди.\nУшбу ҳолат Дутерте, тезлик билан наркомафияни таг-туги билан йўқ қилиш ҳақидаги баёноти билан чиқганидан сўнг юз берган эди. Бугунга келиб 900 киши наркотик савдоси билан алоқадорликда гумон қилинмоқда.\n“Агарда сиз мен ҳақимда битта ёмон нарса айта олсангиз, мен сиз ҳақингизда 10 тасини айтишим мумкин. Ҳеч қандай қадрингиз йўқ сизларнинг. Чунки ҳақиқатдан ҳам ўз вазифангизга масъулият билан қараганингизда, сизлар барча бу уруш ва қотилликларни тўхтата олган бўлардингиз”- дея ғазаб билан таъкидлаган Дутерте, ва БМТ мутахассисларига наркотиклардан вафот этганлар сонини санаб кўришни тавсия қилган.\nБМТни терроризм, очлик, шунингдек Ироқ ва Суриядаги зиддиятларни ҳал қилмаганлиги учун танқид қилган Филиппин президенти, “Балки биз шунчаки Бирлашган миллатлар ташкилотидан чиқишимиз керакдир?” – деб айтган.\nДутерте журналистларга жавобан, бу билан боғлиқ муаммоларга ва оқибатларига тупуришини айтган. Ҳамда, наркотик моддалар савдоси билан шуғулланувчиларнинг қатл қилинишини ва бу муаммони батамом йўқ қилишини баён қилган.


Қозоғистон президенти Нурсултон Назарбоев бугун Олмаотада Россия президенти Владимир Путин билан учрашиб, сўзлашувлар ўтказди.\nУчрашувда асосий эътибор энергетика соҳасида Россия-Қозоғистон ҳамкорлигини ривожлантиришга қаратилди.\n”Мен Россия ва Қозоғистон ўртасидаги давлатлараро алоқаларнинг кейинги пайтларда юқори даражада бўлганлигини такидлаб ўтмоқчи эдим. Муносабатларимиз ривожидан биз хурсандмиз”, - деди президент Путин.\nРоссия Қозоғистон саммитида Каспий денгизи билан боғлиқ масалалар ҳам муҳокама қилинди.


Энерготизим Сирдарё ва Бухоро талафотларидан кейин қайси манбалар ҳисобидан тикланмоқда?\n“Ўзэнергоинспекция” томонидан “Электр энергетика соҳасида давлат назоратини амалга ошириш ва тизимдаги норматив-ҳуқуқий ҳужжатлар” мавзусидаги матбуот анжумани ўтказилди.\nБерилган маълумотларга кўра, “Ўзэнергоинспекция” томонидан жорий йилда 2 минг 875 та янги ишга тушириладиган объектларнинг электр таъминоти лойиҳалари кўриб чиқилди. Республика бўйича ўрнатилган қуввати жами 378 МВтдан ортиқ бўлган қурилиш-монтаж ишлари тугатилган 1 987 та йирик ва кичик қувватли истеъмолчиларнинг электр хўжалиги объектлари кўрикдан ўтказилиб, тегишли хулосалар берилди. Ишга туширилган объектларнинг 86 таси йирик ишлаб чиқариш, 500 дан зиёди қурилиш маҳсулотлари ишлаб чиқариш, 451 таси қишлоқ хўжалиги маҳсулотларини етиштириш ва қайта ишлаш, 643 таси саноат маҳсулотлари ишлаб чиқариш ва ижтимоий соҳа, 366 таси эса, маиший хизмат кўрсатиш объектларидан иборат.\nЭнергия самарадорлигини ошириш ва электр энергияси тежалишини таъминлаш мақсадида жорий йилда инспекция томонидан 23 та йирик корхона ва юқори ташкилотлари мавжуд бўлмаган 431 та корхона билан ишлаб чиқилган 1424 та тадбирлар бажарилиши эвазига 244,2 млн. кВт.с (режага нисбатан 259,4 фоиз) электр энергияси тежалишига эришилди.\nKun.uz мухбирининг “ҳудудлардаги энергетика тизимлари ўзи шундоқ ҳам модернизацияга муҳтож эди ва катта маблағ талаб қиларди. Шундай пайтда Бухоро ва Сардоба воқеалари оқибатлари энерготизимни тиклаш ишлари қайси маблағлар ҳисобидан бартараф қилинмоқда?”, деган саволига “Ўзэнергоинспекция” бошлиғи ўринбосари Акбар Йўлдошев:\nАкбар Йўлдошев / Фото: Фарҳод Абдурасулов\n– Ҳар икки ҳудудда тизимга жиддий зарар етди. Айниқса Сирдарёда учта йирик станция сув остида қолди. Буларнинг ҳаммаси бартараф қилинмоқда, анчаси тикланди ҳам. Бунинг учун маблағларнинг барчаси “Ҳудудий электр тармоқлари” ҳисобидан қопланди. Бу ташкилотнинг турли вилоятлардаги бўлимлари ўзи ходимлари ва ускуналари билан келдилар ҳамда бу жараёнда иштирок этдилар. Албатта, “Ҳудудий электр тармоқлари”да айнан бундай воқеаларга мўлжаллаб алоҳида маблағ йўқ эди, лекин мавжуд вазиятдан келиб чиқиб зарур ресурслар топилди, – дея жавоб берди.


17:04 / 17.11.2015 | tekstad | 2177\nАссаламу алайкум! Эр ўз хотинига "сиз онамга жудаям ўхшайсиз" деса бўладими?\nВа алайкум ассалом! Бунинг ҳеч қандай зарари йўқ. Фиқҳйи китобларда “зиҳор” деб номланувчи масала бўлиб, унинг ҳукми сиз айтган сўздан бошқачадир.\nАллоҳ таоло “Мужодала” сурасида марҳамат қилиб :\nСизлардан ўз хотинларидан зиҳор қиладиганлар... Улар аларнинг оналари эмас. Уларни туққанлардан бошқаси уларнинг оналари эмас. Ва албатта, улар инкор қилинган ва ёлғон сўзларни айтурлар. Ва албатта, Аллоҳ ўта афв қилувчидир, ўта мағфиратлидир.\nАллоҳ таоло ушбу оятда жоҳилиятнинг «зиҳор» деб номланган номаъқул ҳукмининг мутлақо ёлғон ва мункар нарса эканини батафсил баён этмоқда.\n«Сизлардан ўз хотинларидан зиҳор қиладиганлар... Улар аларнинг оналари эмас».\nЭй мусулмонлар, сизнинг ичингиздан баъзи бир зиҳор қиладиганлар чиқиб қолса, ўшалар билиб қўйсинларки, зиҳор қилган хотинлари ҳеч қачон уларга она бўлиб қолмайди. Оғзида ўз хотинига, «Сен мен учун онамнинг фалон жойидексан», деса, жуфти ҳалоли унга она бўлиб қолармиди?!\n«Уларни туққанлардан бошқаси уларнинг оналари эмас».\nБир аёл бирор кимсага она бўлиши учун уни туққан бўлиши шарт. Туғмаган аёл қандай қилиб унга она бўлиб қолади. Хусусан, ўша аёл ўз хотини бўлса.\n«Ва албатта, улар инкор қилинган ва ёлғон сўзларни айтурлар».\nҲеч шубҳа йўқки, ўз хотинидан зиҳор қиладиганлар «Сен мен учун онамнинг белидексан», дейишлари ила ҳамма томондан инкор қилинадилар ва аслида ғирт ёлғон сўзларни айтадилар. Уларнинг бу сифатдаги сўзлари хотинни онага айлантириб қўймайди.\n«Ва албатта, Аллоҳ ўта афв қилувчидир, ўта мағфиратлидир».\nАлбатта, Аллоҳ кечирувчи ва мағфират қилувчи Зотдир.\nУшбу ҳукм баён қилингунча зиҳор қилганлар бўлса, кейин тавба қилсалар, Аллоҳ уларни мағфират қилади.\nУламоларнинг таъкидлашларича, «зиҳор» фақат арабларга хос одат бўлиб, бошқа халқларда бу одат йўқ экан. Ушбу оятлар кишиларнинг бидъат ва хурофотга берилишлари оқибатида уларнинг ақллари ҳам тубанлашиб қолишини кўрсатади. Чунки ақли-ҳуши жойида бўлган одам ҳеч қачон бир оғиз сўз билан хотини онасига айланиб қолишини қабул қила олмайди. Ислом таълимотлари Хавла бинти Саълаба розияллоҳу анҳонинг зеҳнини очгани учун, у ақл билан иш юритди. «Зиҳор»нинг нақадар ёмон одат эканини Аллоҳнинг Расулига уқтиришга ҳаракат қилди ва бутун бир халқни жаҳолат ботқоғидан олиб чиқувчи сураи кариманинг нозил бўлишига сабабчи бўлди.\nУламоларимиз ўзларининг шарҳларида хотинни онага ўхшатиб бўлмаганидек, сингил, амма, холага ҳамда бошқа маҳрамларга ҳам ўхшатиб бўлмаслигини таъкидлашган. Жаноби Расулуллоҳдан қилинган ривоятлардан бирида айтилишича, Набий алайҳиссалом бир кишининг ўз хотинига «Ҳой синглим», деганини эшитганларида, инкор тариқасида «У синглингми?!» – деган эканлар. Лекин ҳаром бўлди, деб ҳукм чиқармаганлар. Шунинг учун эр-хотинлар бир-бирлари билан бўладиган ўзаро муносабатларида ҳушёр бўлмоқлари шарт.(“Тафсири Ҳилол” китобидан). Валлоҳу аълам.


Хитой «Шэньчжоу» космик миссиясининг парвози қачон бошланиши ҳақида маълум қилди\n14:09 / 16.10.2016\nХитой «Шэньчжоу-11» кемасини 17 октябрь куни учиради. Reuters хабарига кўра, хитойлик икки космонавт Хитой Халқ Республикаси учун рекорд даражадаги вақт — 30 кун давомида коинотда бўлади.\nХитойнинг Учувчили космик парвозлар дастури вакили У Пиннинг маълумотига кўра, шу орқали мамлакат 2022 йилгача космосда инсон яшашини таъминловчи станцияси барпо этилиши бўйича режасида навбатдаги қадамни ташлайди. Дастур вакилининг айтишича, «барча тайёргарлик жараёнлари ўтиб бўлган».\nLong March-2 °F («Чанчжэн-2Эф») элтувчи ракетасининг парвози 17 октябрь куни маҳаллий вақт билан 07:30 (Тошкент вақти билан 04:30) га белгиланган. У шимоли-ғарбий Ганьсу провинциясидаги Цзюцюань космодромидан учирилади. Айни пайтда техник хизматлар элтувчи ракетага ёқилғи қуйиш ишларига киришган. Кема бортида космонавтлар Цзин Хайпэн ва Чэнь Дун бўлади. 50 ёшли экипаж командири Цзин Хайпэн учун бу коинотга учинчи парвоз ҳисобланади.\n«Шэньчжоу-11» учирилганидан сўнг икки сутка давомида космонавтлар қурилмани Ердан 393 км баландликда «Тяньгун-2» лабораторияси модулига бириктириш бўйича миссияни бажаради, у ерда экипаж 30 кунни ўтказади. Бу ХХР учувчили космик парвозлар дастури учун рекорд кўрсаткичга айланади. Космонавтларга орбитада қатор экспериментларни ўтказиш вазифаси қўйилган.\n2017 йилнинг апрелида Хитой лабараторияга ўзининг илк юк кемаси «Тяньчжоу-1»ни жўнатади, у бу ерга ёнилғи ва бошқа керакли нарсаларни етказиб беради.\nХитойнинг биринчи космик қурилмаси «Тяньгун-1» 2011 йилнинг сентябрида ишга туширилган. 2016 йилнинг март ойи охирларида «Тяньгун-1» ўз вазифаларини бажаришни тўлиқ тўхтатди. У 1630 кун орбитада бўлди. Модуль режадагидан икки ярим йил кўп хизмат қилди. «Тяньгун-1» 2017 йилнинг иккинчи ярмида Ер атмосферасига тушиши кутилмоқда, ҳозирда у белгиланган орбитада қолмоқда.\nСентябрь ойида Хитойнинг «Тяньгун-2» космик лабараторияси орбитада синов ўтказишни бошлаганди.


hidoyat.uz – “Мовароуннаҳр” нашриётининг сайти - Мамлакат янгиликлари (2013-6)\nМамлакат янгиликлари (2013-6)\n23–24 май кунлари «Адабиётга эътибор – маънавиятга, келажакка эътибор» шиори остида Ўзбекистон бўйлаб Китоб байрами ўтказилди. Китоб байрами доирасида «Энг яхши китобхон», «Китобхон оила» каби мавзуларда интеллектуал ўйинлар ўтказилди. Адиблар, шоирлар, рассомлар, муҳаррирлар билан ижодий учрашувлар, китоб кўргазмалари ташкил этилди.\n«Китоб – миллатнинг бебаҳо маънавий ва маданий мероси» мавзуида илмий-амалий анжуман ўтказилди.\n21 май куни Ҳиндистон вице-президенти Муҳаммад Ҳамид Ансорий бошлиқ меҳмонлар “Ҳазрати Имом” мажмуасига ташриф буюришди. Меҳмонларга мажмуанинг барпо этилиши, унда янги бунёд этилган бинолар ҳамда таъмирланган қадимий меъморий ёдгорликлар ҳақида маълумот берилди. Шунингдек, улар Ўзбекистон мусулмонлари идораси кутубхонасидаги нодир қўлёзмалар ва китоблар тарихи билан танишишди, ҳазрат Усмон Мусҳафини зиёрат қилишди.\n653 марта ўқилган.


Ўзбекистон Назарбоев ғоясига қўшилмади. Лекин Демерал томонидан 1994 йил Истанбулда ва 1995 йил Бишкекда илгари сурилган таклифни инкор этмади.\nЭКО иқтисодий ҳамкорлигининг мажлисида диққатлар Қозоғистон вакилларида эди. Улар иқтисодий жиҳатдан “Авроосиё бирлиги” яшаётганини айтдилар. Жумладан, Қозоғистонда уч юз ўн тўққизта турк фирмаси ишламоқда. Улар қирқта йирик лойиҳа атрофида фаолият кўрсатмоқдалар. Ҳозир қозоқ нефтини Туркия орқали Оврўпага олиб чиқиш вариантлари кўрилмоқда. Қозоқ ҳайътига кўра, Россияни бу ҳамкорликдан четлаб қўйиш хавфлидир. Аксинча, у билан бирга ишламоқ керак. Акс ҳолда Россия Қора денгиз ҳамкорлиги ташкилоти фаолияти йўлига тўсиқ бўлгани каби, ҳар қандай иттифоққа қарши чиқади ва регионда осойиш бузилади.\nЛекин Авроосиё иттифоқини Туркия ва Қозоғистон муносабатлари билангина белгилаш ҳам хато тушунчадир.\nШунингдек, Авроосиё иттифоқи ғоясига Туркистон бирлигини қарши қўйиш ҳам мантиқсиздир. Авроосиё бўладими йўқми, Туркистон ғояси ўлмаслиги керак.\nДарвоқе, маданият, адабиёт, ижтимоий соҳаларда Тошкентда Туркистон ҳаракати қурултойи ўтказилди. Лекин буни Ислом Каримов тор мақсадда, Назарбоевнинг ташаббусига қарши ўтказгани ҳам сир эмас. Ўзбекистон Истанбулдаги Авроосиё анжуманига вакил юбормагани ўзбек диктаторининг халқ билан эмас, ўз истаги билангина ҳисоблашишини кўрсатади.\nАйни пайтда Истанбулда “Туркий жумҳуриятларнинг ижтимойи-иқтисодий муаммолари” мавзуидаги Симпозиум ҳам бўлди. Унда Озарбайжон, Қозоғистон, Қирғизистон, Туркманистон, Гагаузия, Қрим, Татаристон, Қибрис, Чувашистондан келган иқтисодчи-социолог олимлар, давлат арбоблари, сиёсатчилар, миллат вакиллари иштирок этдилар.\nТурк дўстлик ҳамда Турк дунёси тадқиқотлари фондлари томонидан ўтказилган бу анжуманга қизиқиш катта бўлди. Лекин яна Ўзбекистон, аниқроғи Ислом Каримов ўзини четга тортди.\nМазкур анжуманда Турк дунёси тадқиқотлари вақфи раиси, профессор Турон Ёзғон “Ўзбекистон, Қирғизистон ва Қозоғистон каби айри-айри давлатларни бирлаштирмоқ ва Ғарбий Туркистон дея эълон қилмоқ керак”, деган фикрни ўртага отди. У Туркистон қаврами қўлланимида Хитой сарҳадлари ичида қолган Шарқий Туркистон ва Афғонистонда бўлган Шимолий Туркистонни ҳам назарда тутганини айтди. У ана шу кенгликда ягона алифбо қўлланилиши зарур деркан, Озарбайжон Миллий мажлисининг аъзоси Собир Рустамхонли эса яқинда бўлиб ўтган сайловларда тасдиқланган Озарбайжон Конститутциясидаги ўзгаришларга тўхталди ва Озарбайжон тақдири Россия ва бошқа йирик мамлакат қўлига топшириб қўйилди, дунёнинг бу кучли давлатлари Озарбайжонга манфаат кўзи билан қарамоқдалар, холос, деди.\nРустамхонли янги Конститутцияга Озарбайжонни Туркий жумҳуриятлардан айирмоқ мақсадида ўзгартиришлар киритилгани ва бунда масъулият Ҳайдар Алиев гарданига тушажагини айтди. Бошқача айтганда кимдир олдинга юрайлик деса, кимдир аравани орқага тортмоқда.\nСимпозиум дастурида Ўзбекистонлик собиқ давлат арбоби ва иқтисодчи олим Шукрулла Мирсаидов маърўза қилажаги қайд этилганди. Аммо симпозиумга раислик қилувчи – Анқара Ойдинлар Ўчоғи раиси, профессор Шобон Қоратош, Шукрулла Мирсаидовга мухолифатга мансублиги учун деган баҳонада мамлакатдан чиқиш визаси берилмаганини билдирди. У Мирсаидовнинг кучли иқтисодчи олим эканлигини таъкидлаб, Ўзбекистон ҳукуматининг бундай муносабатидан хурсанд эмасмиз, деди.\nУмумфактлар доирасига кирмай қолган ҳолатни тасаввур қилганда Авроосиё иттифоқи борасида яқин келажакда бир амалий нарсани кутиш мушкул.\nАлбатта, Ўзбекистондан ташқарида умумбирликка интилиш бўлаверади. Лекин Ислом Каримов тахтда турган муддатда Туркистон ғояси ёки Авроосиё иттифоқи хомхаёл сифатида қолаверади. Ўзбекистоннинг бундай вазияти бошқаларга ҳам таъсир қилади ва кўпчилик ўз томорқаси томон бурилиб кетиши ҳам мумкин.(“Би-би-си” радиоси, 1995 йил, Феврал).


ОИЛАДА ҚАЙНОНА ВА КЕЛИН МУНОСАБАТИ.\nЯратганга шукур, Шундай тинчликда, тўкинчиликда яшаб туриб, оилавий алоқаларга путур етказаётганлар кўплаб учрамоқда. Бу эса тинч ва осойишта ҳаётга шукр қилмаслик оқибатидандир. Афсуски, эр-хотин, фарзандлар, қариндошлар, қайнона ва келинлар ўртасида турли-туман келишмовчиликлар, жанжаллар кўпайиб бормоқда. Айниқса охирги пайтларда қайнона ва келин муносабатлари ёмонлашиб, бу жанжаллар хатто ўғил билан келиннинг орасига совуқчилик тушириб, ажралишларга сабаб бўлмоқда. Энг ёмони, бу келишмовчиликлар оқибатида, фарзандлар етим бўлиб қолмоқдалар. Шундай қайноналар учраяптики, ўғлига ақл-фаросатли, соғлом, имонли келинни орзу қилиш ўрнига биринчи ўринга келин олиб келадиган мол-дунёсига, қудалар билан бўладиган олди-бердиларга ўч бўлиб бормоқдалар. Келинларига меҳр бериб, камчиликларини босиқлик, насиҳат йўли билан тушунтириш ўрнига, ўғилларига ошириб, ёмонлаб, ўғил ва келинлари орасига совуқчилик тушишига сабаб бўлмоқдалар. Қайноналикнинг иши оғир, сабр-тоқатни талаб қиладиган вазифадир. Чунки уни туғиб, меҳр бериб ўстирган ўғлига ўзга бир хонадонда, бегона бир муҳитда ўсган қизни ўз оила аъзосига, ўз боласига айланиши учун, ўғли билан бахтли-саодатли ҳаёт кечириши учун, қайнонадан анча меҳр-муҳаббат, сабр ва кечиримлилик талаб қилинади. Қариларимиз, келин олиш осон, қайнона бўлиш қийин, дейишган. Яна, аёл кишининг қандайлигини билмоқчи бўлсанг, келин қилганда кўр, дейишган. Пайғамбаримиз соллаллоҳу алайҳи ва саллам: “Сизлар комил мусулмон бўлмагунингизча жаннатга кира олмайсизлар. Комил мусулмон бўлиш учун эса, бир-бирингизга меҳр қўймоғингиз шарт”, деганлар. Яна бир ҳадиси шарифларида: “Жаннат оналар оёғи остидадир”, деб марҳамат қилганлар. Пайғамбаримиз алайҳис-саломнинг ўгитларига амал қилувчи, жаннатга киришни истаган қайнона ўғилнинг севикли аёлига ва ундан дунёга келадиган зурриётларини соғ-саломат, оиласи тинч-осойишта бўлиши учун, фарзандларини бахтли ҳаёт ўтказишлари учун, қайнона келинни хато-камчиликларини кечириб, билмаганларини ўргатиб, меҳр қўйиб яшамоғи зарур. Қариларимиз, меҳр берсанг, меҳр кўрасан, деганлар. Шуни эсдан чиқармаслик керакки, оила тинч бўлса, юрт ҳам тинч бўлади. Маълумки тинч-тотув оила фарзандлари ота-онасига ҳам, юртига ҳам манфаат келтирувчи бўладилар.\nТурмушга чиққан келин учун ҳам янги бир ҳаёт бошланади. Ота-онангиз, жигарларингиздан энди бошқа оилага – эрингизнинг ота-онаси, жигарлари билан энг яқин бўлиб қоласиз. Чунки, эркаклар хотинлар учун, хотинлар эркаклар учун либосдирлар. Либос инсонларни баданидаги айбу нуқсонларини беркитгани каби эр ва хотин бир-бириларидаги камчиликларини яширишлари лозим. Бу Аллоҳнинг қонуни, уни ҳеч ким ўзгартира олмайди. Турмушим ширин ва осойишта бўлсин деган келин эрининг уйига, унинг ота-онасига, жигарлари ва қариндошларига хурмат кўрсатиши, уй юмушларидан эринмаслиги, саранжом-саришталиги ва пазандалиги билан оиладагиларни меҳрларига сазовор бўлиши зарур. Айниқса унинг севикли эрини туғиб, оқ сут бериб, кечаларни бедор ўтказган, асраб-авайлаб ақлли, соғлом қилиб ўстирган қайнонанинг насиҳатларига қулоқ тутиб, хизматларини бажариши зарур.


Жанубий Кореядаги ватандошлар билиши керак бўлган 10та тавсия – Дарё уз Янгиликлар\nГлавная / Жаҳон / Жанубий Кореядаги ватандошлар билиши керак бўлган 10та тавсия\nЖанубий Кореядаги ватандошлар билиши керак бўлган 10та тавсия\nAkbar 25.11.2019\tЖаҳон Comments Off on Жанубий Кореядаги ватандошлар билиши керак бўлган 10та тавсия 16 Показы\nKun.uz’нинг Жанубий Кореядаги мухбири Элдор Воҳидов «Корея кундалиги» рукнидаги навбатдаги мақоласида бу мамлакатга ўқиш ё ишлаш учун келаётган ватандошлар билиши тавсия этиладиган ўнта муҳим маълумотни санаб ўтади.\n1. Ҳеч қачон ўз номингиздан бошқаларга техник қурилмалар олишга рухсат берманг!\nКореяда уяли алоқа воситаларини ҳеч қандай бошланғич тўловсиз сотиб олиш мумкин. Пулини ойма-ой тўлаб туриш шарти билан, чекловсиз интернетга уланиш имконини берувчи замонавий смартфонларни осонгина қўлга киритса бўлади. Бундай услубда смартфон сотиб олишни қисқагина қилиб «Line phone» деб аташади.\nУшбу тартиб мамлакатга эндигина кириб келган ҳар қандай содда инсонни ўзига тортиши табиий. Аслида бунинг салбий жиҳати йўқ, муаммо юзага келишига сабаб эса расмийлаштириш жараёнидаги товламачилик ёки ишончни суистеъмол қилиш ҳолатларида кузатилади.\nШу мавзуда гап кетганда юрагим ортга тортаверади. Бир эмас, икки бор чув тушдим. Кореяга келгач, баъзи иш-юмушлар сабаб нотаниш кишилар билан яқин алоқалар шаклланиб қолар экан. Худди шундай, мен жуда ишончли деб билган инсонга 6 ойлик шартнома асосида янги русумдаги мобил телефонни менинг номимдан олишига розилик бергандим. Ойлик тўловларни мунтазам бажариш у кишининг бўйнида эди. Яқинда бу воқеага бир йил бўлади, мен эса телефон қарзини уз, дея ортидан қувиб юрибман.\nХулоса шуки, ҳар қандай вазиятда ҳам ўз номингиздан бошқа бировга автомашина, мобил телефон ёки бошқа қурилмалар олишга рухсат бериш – катта хато.\nМамлакатда ноқонуний яшаётган инсонлар: «Моддий масалаларни ўзим қоплайман, шунчаки, машина ёки мобил телефонни сенинг номингга расмийлаштирайлик» каби таклифлар билан чиқиб қолишлари мумкин. Рухсат беришдан олдин, юқоридаги ҳолатларни инобатга олинг. Огоҳлик зарар қилмайди.\nГаджетлар билан боғлиқ яна бир долзарб масалалардан бири – «Line phone» телефонларини сотиш жараёни бўлиб, бунда савдо менежерларининг ёлғон гапириши ёки муҳим маълумотни атайин беркитиш ҳоллари харидорга қимматга тушади.\n«Бир ойдан кейин уздириб ташласангиз бўлади, бепул Wi-Fi ўрнатиб берамиз, совғага яна битта смартфон» – энг кўп ишлатиладиган ёлғонлар шулар. Ачинарлиси, бу ишларни ҳар доим ҳам бегоналар эмас, баъзан ўзимизникилар ҳам қилаётгани. Шундай экан, унутманг, шошиб қарор қабул қилиш зарарингизга ишлаши мумкин.\n2. Рақамли Кореяни ҳис этинг, хизматлардан замонавий услубда фойдаланинг\nЖанубий Корея – шубҳасиз, дунёнинг энг инновацион давлатларидан бири. Бу ерда «қоғоз-ручка» ё жамоат транспорти учун чипта кўтариб юриш ярашмайди. Имконият бор экан, инновацияларни чинакамига ҳис этиш керак. Аммо биз оламшумул қулайликларлар ҳақида эмас, кундалик турмушда доим асқотадиган жиҳатларга эътибор қаратамиз.\nШаҳарлараро жамоат транспорти яхши йўлга қўйилган. Поезд ёки автобусдан фойдаланишда кассага бориб билет олиш шарт эмас. Мобил телефонга махсус иловани ўрнатган ҳолда ўз режангизга кўра олдиндан харид қилишингиз мумкин.\n«KorailTalk» поезд учун, «고속버스 티머니» автобус учун қўл келади. Шаҳар ичкарисидаги жамоат транспорти тўлиқ электрон тизимга ўтказилган. Бу ҳақда «Корея кундалиги» рукнидаги аввалги мақолаларда батафсил тўхталган эдик.\nИнтернет банк – кредит карталардан фойдаланиш ҳали тўлиқ урфдан қолмаган бўлса-да, кўпчилик онлайн тўлов тизимини маъқул кўрмоқда. Мобил иловалар орқали тўловларни осон ва тез амалга ошириш мумкин. Ўтказмалар KakaoPay, NaverPay ёки ҳар бир банкнинг ўз иловаси орқали бажарилади.\nКореяни онлайн савдосиз тасаввур қилиш мушкул. «Coupang» – корейсларнинг «Amazon»и. Бу илова ҳақида ортиқча тўхталишга ҳожат йўқ. Таъкидлаб ўтмоқчи бўлганимиз шуки, аксарият янги фойдаланувчилар сотиб олинган маҳсулот кўнгилдагидек чиқмаслиги эҳтимоли борлиги учун ҳам бу хизматдан фойдаланмаслигини айтишади. Қолаверса, аксар онлайн дўконлар ўз фаолиятини фақат корейс тилида олиб боради.\nКорейс тилини билмаслик ёки тажрибасизлик оқибатида кўнгилдагидек маҳсулот сотиб ололмаган юртдошлар диққатига: Ҳар бир онлайн савдо турида маҳсулотни муқобил бошқа турига алмаштириш ёки кичик жарима эвазига бутунлай қайтариб юбориш хизмати мавжуд.\nШахсий тажрибамда ҳам бу ҳол кузатилди. Сайтдаги товар шарҳига етарлича тушунмай, арзонлигига қизиқиб олганим – «Airpods» қулоқчинлари аслида фақатгина чап қулоқ учун мўлжалланган, бир дона қулоқчин бўлиб чиқди. Устига устак қувватлагичи ҳам йўқ. Уч кун ичида қайтариб юбориш мумкин бўлса-да, эплай олмаганимиз учун деярли 90 доллар қулоғини ушлаб кетди. Фойдага қолгани эса яхшигина дарс бўлди!\nДавлат идоралари хизматидан фойдаланишда аҳоли вақтини тежаш учун онлайн навбат тизимлари йўлга қўйилган. Чет эл фуқаролари тез-тез келиб турадиган Иммиграция идоралари ҳам шулар жумласидан. Hikorea.go.kr сайти орқали олдиндан навбат банд қилиб қўйиб, соатлаб кутиб қолишнинг олдини олса бўлади.\n3. Кўчмас мулк билан боғлиқ масалалар\nЧет элликлар учун Кореяда турар жой масаласини ҳал қилишнинг асосан 3 хил йўли бор: талабалар ётоқхонаси, меҳмонхона ёки квартира. Ётоқхона ва меҳмонхона бўйича кўп нарса тушунарли. Биз квартира ижарасининг муҳим жиҳатларига эътибор қаратамиз.\nМаълум муддат битта жойда яшаш учун «пудонгсан» билан қонуний шартнома тузилади. Визангиз тури қанақалигидан қатъи назар, шартномани қисқароқ муддатга тузиш керак.\nОдатда бундай уйларга кириш учун олдиндан 300-1500 доллар атрофида депозит пули қўйилади. Белгиланган муддат мобайнида шартнома шартлари бузилмаса, мазкур депозит қайтарилади. Акс ҳолда, қонуний жиҳатдан сиз талабгор бўла олмайсиз.\nРежаларингизга қараб, масалан бир йил шу манзилда истиқомат қилиш ниятингиз бўлган тақдирда ҳам 3 ойлик шартнома тузиш масъулиятни бироз бўлса-да енгиллатади. Чунки икки-уч ой ўтгач, турли сабаблар билан бошқа шаҳарга кўчиб ўтиш зарурати туғилиши эҳтимоли бор.\nЯна бир муҳим қоида. Корея Республикаси қонунларига кўра, бир ҳудуддан бошқа ҳудудга кўчган пайт 14 кундан кечиктирмаган ҳолда шахсни тасдиқловчи ID-карта маълумотларига янги манзилни киритиш талаб этилади. Шу муддатни ўтказиб юбориб, жарима тўлаган юртдошларимиз ҳам йўқ эмас.\n4. Ҳайдовчилик гувоҳномасисиз машина бошқариш тавсия этилмайди\nТан олиб айтиш керак, жуда кўп ҳамюртларимизни ҳайдовчилик ҳуқуқини берувчи ҳужжатларсиз автомобил бошқарувида кўриш мумкин. «Шунча йилдан бери ҳайдаб юрибмиз, биров ғинг демади» дея фикр билдирадиганлар ҳам учраб туради. Ҳа рост, ЙҲХ ходимлари йўқ, ҳайдовчилар деярли ҳеч қачон текширилмайди. Лекин кўза кунда эмас, кунида синади, деган мақол бор. Синганда ҳам бутунлай чилпарчин бўлиб кетиши мумкин.\nҲайдовчи тажрибали бўлиши, хато қилмаслиги мумкиндир балки, лекин бошқа бир ҳайдовчининг айби билан автоҳалокат юзага келган тақдирда айбдорлик ҳужжати йўқ томонга бурилиб кетади.\nБиргина гувоҳноманинг йўқлиги маълум муддат (1-3 йил)га автомобиль бошқариш ҳуқуқидан маҳрум қилиш ёки 10 минг долларгача жарима билан жазоланиши мумкин.\nХудо кўрсатмасин, мабодо сиз бошқараётган автомобиль иштирокида ҳалокат содир бўлса, ўзингизни йўқотмай дарҳол вазиятни қўлга олиш, машина тўқнашган нуқтани, нариги машина ичкарисини, авторақамни суратга тушириш тавсия этилади.\nБаъзан шундай ҳоллар ҳам бўлганки, автоҳалокатга учраган иккинчи томон машинада ёш бола бор эди, қўрқиб кетди, дея одатдагидан кўпроқ товон пули талаб қилган.\n5. Огоҳ бўлинг: «Иш топиб берамиз!»\nМеҳнат муносабатлари Кореяга бораётган ҳамюртларимизнинг аксариятига тааллуқли. Ишга эҳтиёж бор экан, иш топиб берадиган ишбилармонларнинг ҳам ови бароридан келаверади. Аммо шундай кишилар ҳам борки, инсофни бир четга суриб, фақат ўз манфаатларини ўйлайди.\nЖуда кўпчилик юртдошларимизнинг шикоятига сабаб бўлаётган муаммо – бегона эмас, ўзимизнинг шоввозлар томонидан бўлаётган товламачилик ҳолатларидир.\nКимдир йўқ ишга жойлаштириш эвазига ҳақ олиб, қочиб қолса, бошқа биров меҳнаткашнинг ойлигидан доимий равишда маълум миқдорни ундириб боради.\nМенинг тажрибамда ҳам шунга ўхшаш ҳолат юз берди. Қўшни давлат вакиллари Кореянинг чеккароқ шаҳарчасида очилган янги ошхонага ошпаз сифатида ишга таклиф қилишди. Дарсдан ташқари қулай вақтда ишлашимга, мўмай кунлик маошга келишгандик. Пухта ўйламай бизнес бошлагани сабаб бир ой ичида банкрот бўлди, фойда уёқда турсин, қарз билан чиқди. Биз ҳам ишлаган вақтимизга куйиб қолавердик, тахминан $800 иш ҳақи берилиши кутилган эди… Товламачилик бўлмаса-да, меҳнатимиз эвазига ҳақ ололмадик.\nБу каби ҳолатлар асосан талабалар билан, меҳнатнинг турли шаклларида учраши мумкин. Тавсиямиз эса тушунарли: эҳтиёткор бўлинг, ишга киришдан олдин сўраб-суриштиринг.\nЭслатиб ўтамиз, Кореядаги меҳнат турлари ҳақида рукннинг аввалги мақолаларида батафсил ёритилган эди.\nЯна бешта муҳим тавсия мақоланинг иккинчи қисмида келтириб ўтилади.\nКореяда ҳайдовчилик гувоҳномасини атиги бир кунда олиш мумкин, лекин…\nПред. Galaxy S11 смартфонининг суратлари тақдимотидан 3 ой олдин пайдо бўлди\nСледующая Оренбургдаги йўл-транспорт ҳодисасида Ўзбекистоннинг 4 нафар фуқароси ҳалок бўлган\nҚирғизистон президенти Сооронбай Жээнбеков пандемия юзасидан яна ҳамюртларига мурожаат қилди. Жээнбеков бу билан боғлиқ ҳолда …


Андижонда ноқонуний қурилиш тадбиркорнинг ўз ҳисобидан бузилмоқда – Газета.uz\nФото: Қурилиш вазирлиги матбуот хизмати\nLotinchada 10 феврал 2021, 19:05 Жамият\nАндижон вилоятида 7 қаватли уй қуришга рухсат олган тадбиркорнинг ўзбошимчалик билан яна бир қават қўшиб қургани аниқланди. Бу ҳақда Қурилиш вазирлиги матбуот хизмати хабар бермоқда.\nАндижон шаҳар ҳокимининг 2019 йил 18 октябрдаги қарори, шунингдек, «Избоскансут» агрофирмалари ўртасида 2019 йил 30 июль куни тузилган келишув шартномаси ва шаҳар ҳокимлиги ҳузуридаги ер участкалари бериш (реализация қилиш) масалаларини кўриб чиқувчи комиссиянинг 2019 йил 23 сентябрдаги далолатномасига асосан, фуқаро Б. У.га Андижон шаҳар Машраб кўчасида турар-жой биносига мослаб уй қуриш учун рухсат берилган.\nБино 400 кв.метр майдонда 7 қаватли, 24 хонадонли бўлиши керак эди.\nМазкур қарорга ва мутасадди ташкилотларнинг техник шартларига асосан Андижон вилоят қурилиш Бош бошқармаси томонидан 2019 йил 27 ноябрда тайёрланган. «Андижонфуқаролойиҳа» МЧЖ томонидан лойиҳа ҳужжатлари ҳам тайёрланиб, «SHAHARSOZLIK HUJJATLARI EKSPERTIZASI» давлат унитар корхонаси Андижон вилояти филиали томонидан 2020 йил 20 апрелда экспертиза хулосаси олинган.\nҚайд этилган шаҳарсозлик ҳужжатларига таянган ҳолда, Андижон вилояти қурилиш соҳасида ҳудудий назорат инспекцияси томонидан 2020 йил 4 майда №297-сонли оммавий оферта расмийлаштирилган ҳамда инспекция томонидан белгиланган тартибда назорат ишлари олиб бориш жараёнида фуқаро Б.У. томонидан бинонинг юқори қисмига шаҳарсозлик хужжатларисиз ноқонуний равишда яна қўшимча 1 та қават қўшиб, қурилиш-монтаж ишлари (8 қаватда) амалга оширилаётганлиги аниқланди.\nНоқонуний қурилишга йўл қўймаслик бўйича қурилиш объектида масъул буюртмачининг техник ва лойиҳа ташкилотининг муаллифлик назорати ходимлари томонидан ҳеч қандай қонуний чоралар кўрилмагани маълум қилинди.\nБуюртмачи томонидан техник назоратга масъул этиб тайинланган Д.Н. эса қурилиш соҳаси бўйича маълумот ва тажрибага эга эмаслиги, савдо йўналишида фаолият юритиши аниқланган. Шу боис ҳудудий инспекция томонидан Б.У.га қурилиш жараёнида техник назорат олиб бориш учун ушбу соҳада тажрибага эга бўлган масъул шахсни тайинлаш бўйича ҳам кўрсатма берилди.\nҲозирда тадбиркор томонидан ноқонуний амалга оширилган қурилиш-монтаж ишлари ўз ҳисобидан бузилмоқда ва мазкур жараён Андижон вилоят қурилиш соҳасида ҳудудий назорат инспекцияси томонидан назоратга олинган, дейилади хабарда.\n11 феврал, 08:59\nКурилиш бошланганида каерда эдилар! Уларга дронлар нима учун берилган? Назорат килиши учунку! Нега жасобгарлик масаласи кутарилмади!?


АҚШда машғулот вақтида ҳарбий машина ёниб кетиш оқибатида 15 аскар жароҳат олди\n09:39 / 14.09.2017\nАҚШнинг Калифорния штатидаги Camp Pendleton ҳарбий базасида ўқув машғулотлари вақтида гусеницали десант амфибия-машинаси ёниб кетиши оқибатида 15 нафар аскар жароҳат олди. Уларнинг барчаси шифохонага етказилган.\nБу воқеа ҳақида АҚШ денгиз пиёда қўшинларининг биринчи дивизияси Facebook’даги саҳифасида маълум қилган. Дивизия аскарларнинг аҳволи ҳақида аниқлик киритмаган.\nБу орада NBC телеканалининг дивизия вакили Пол Гейнига иқтибос келтирган ҳолда маълум қилишича, 5 нафар аскар ўта оғир аҳволда қолмоқда.\n“Биз жароҳатланган аскарлар ва уларнинг оилалари ҳақида ўйламоқдамиз ва улар учун дуодамиз. Ҳозир улар тиббий ёрдам олишмоқда”, деб айтган Гейни.\nАмерикалик ҳарбийлар билан бундай кўнгилсизликлар охирги бир неча кун ичида тез-тез содир бўлмоқда. Аввалроқ 12 нафар америкалик ҳарбий Руминиядаги Кимпия Турзий базасида Swift Response 17-1 машғулотлари вақтида десант қилинаётганда жабрлангани маълум қилинганди. 13 сентябрда эса Польшада америкалик ҳарбийларни олиб кетаётган юк машинаси ағдарилиб кетганди. Бу воқеа оқибатида ҳеч ким жароҳат олмаган.